tripathysagar/odia_wiki huggingface dataset:
ଅଙ୍ଗ ତନ୍ତ୍ର, ଅଙ୍ଗମାନଙ୍କର ଏକ ସମାହାର ଅଟେ ଯାହାକି ଏକ ବା ଏକାଧିକ କାର୍ଯ୍ୟ କରିବା ପାଇଁ ଏକ ଜୈବ-ପ୍ରଣାଳୀ ଗଠନ କରି ଏକତ୍ର କାର୍ଯ୍ୟ କରେ  ପ୍ରତ୍ୟେକ ଅଙ୍ଗ ଶରୀରରେ ଏକ ନିର୍ଦ୍ଦିଷ୍ଟ କାର୍ଯ୍ୟ କରିଥାଏ, ଏବଂ ବିଭିନ୍ନ ଟିସୁଦ୍ୱାରା ଗଠିତ ହୋଇଥାଏ  ଅଙ୍ଗତନ୍ତ୍ର ଏବଂ ସେମାନଙ୍କର କାର୍ଯ୍ୟ ମନୁଷ୍ୟ ଶରୀରରେ ଏଗାରଟି ନିର୍ଦ୍ଦିଷ୍ଟ ଅଙ୍ଗ ଅଛି । ଅନ୍ୟ ପ୍ରାଣୀମାନଙ୍କର ସମାନ ଅଙ୍ଗତନ୍ତ୍ର ଅଛି, ଯଦିଓ ସରଳ ପ୍ରାଣୀମାନଙ୍କର ଅଙ୍ଗତନ୍ତ୍ରରେ ଅଙ୍ଗ କିମ୍ବା ଅଙ୍ଗତନ୍ତ୍ର ସଂଖ୍ଯା କମ୍ ଥାଇପାରେ। ଉଦ୍ଭିଦଗୁଡିକର ମଧ୍ୟ ଅଙ୍ଗ ଅଛି, ଯେପରିକି ଫୁଲ, ପତ୍ର।
ମୋରଡ଼ା  (କ୍ରମିକ ସଂଖ୍ୟା: ୩୪) ମୟୂରଭଞ୍ଜ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ମୋରଡ଼ା ବ୍ଳକ, ଶୁଳିଆପଦା ବ୍ଳକ ଓ ରାସଗୋବିନ୍ଦପୁର ବ୍ଳକ । ଗତ ୨୦‍୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରବୀଣ ଚନ୍ଦ୍ର ଭଞ୍ଜଦେଓ ଭାରତୀୟ ଜନତା ପାର୍ଟି ପ୍ରାର୍ଥୀ ରାଜକିଶୋର ଦାସଙ୍କଠାରୁ ୬୯୫୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରବୀଣ ଚନ୍ଦ୍ର ଭଞ୍ଜଦେଓ, ଝାଡ଼ଖଣ୍ଡ ମୁକ୍ତି ମୋର୍ଚ୍ଚା ପ୍ରାର୍ଥୀ ବିମଳ ଲୋଚନ ଦାଶଙ୍କଠାରୁ ୬,୨୦୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୨୦୦୯ରେ ପୁନଃଗଠିତ ଏହି ନିର୍ବାଚନ ମଣ୍ଡଳୀରେ ୧୯୫୧ରୁ ୨୦୧୪ ମଧ୍ୟରେ ମୋଟ ୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ରବୀନ୍ଦ୍ରନାଥ ମାଝୀ  (ଜନ୍ମ: ୨୨ ନଭେମ୍ବର ୧୯୫୨) ଜଣେ ଭାରତୀୟ ଓଡ଼ିଆ ଭାଷୀ ଶିଶୁ ସାହିତ୍ୟିକ  । ସେ ୨୦୧୩ ମସିହାରେ ନୀଳ ଠେକୁଆ ପୁସ୍ତକ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ତାଙ୍କର ଅନ୍ୟାନ୍ୟ ରଚନା ମଧ୍ୟରେ ବିଜ୍ଞାନଭିତ୍ତିକ ଶିଶୁସାହିତ୍ୟ ପୁସ୍ତକ ପଢ଼ି ଶିଖ ଗଢ଼ି ଶିଖ ଓ ଗୀତରେ ଗୀତରେ ବିଜ୍ଞାନ  (୨୦୧୬) ଏବଂ କୁନା ପାଇଁ କୁନୀ ପାଇଁ  (୨୦୦୭) ଆଦି ଅନ୍ୟତମ  । ରଚନାବଳୀ ପଢ଼ି ଶିଖ ଗଢ଼ି ଶିଖ କୁନା ପାଇଁ କୁନୀ ପାଇଁ  (୨୦୦୭) ନୀଳ ଠେକୁଆ ଗୀତରେ ଗୀତରେ ବିଜ୍ଞାନ  (୨୦୧୬) ଡାଇନୋସରର ଡାଏରୀ ସମ୍ମାନ ଓ ପୁରସ୍କାର ରବୀନ୍ଦ୍ରନାଥ ମାଝୀ ତାଙ୍କର ନୀଳ ଠେକୁଆ ପୁସ୍ତକ ପାଇଁ ୨୦୧୩ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ  ।
ସେଲେନିଅମ ଡାଇସଲଫାଇଡ   ଏକ ଔଷଧ ଯାହା ପିଟିରିଆସିସ ଭର୍ସିକଲର   ଓ ସେବୋରିକ ଡର୍ମାଟାଇଟିସ    (ରୁପି) ରୋଗମାନଙ୍କର ଚିକିତ୍ସାରେ ବ୍ୟବ‌ହାର କରାଯାଏ  । ଲୋସନ ବା ସାମ୍ପୁ ଆକାରରେ ଏହା ବ୍ୟବ‌ହାର କରାଯାଏ । ଚିକିତ୍ସା ବନ୍ଦ କରିଦେଲେ ରୁପି ଆଉଥରେ ଆରମ୍ଭ ହୋଇଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ କେଶ ହାନି, ଚର୍ମ ଇରିଟେସନ, ଦୁର୍ବଳତା ଓ ଥକ୍କା ଅନୁଭବ ଲାଗିପାରେ । ୨ରୁ ୫ ବର୍ଷ ତଳର ପିଲାଙ୍କୁ ଏହା ଦିଆଯାଏନାହିଁ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ପ୍ରଭାବର ଅନୁଶୀଳନ ହୋଇନାହିଁ । ଏହା ଏକ ଅଜୈବ ଯୌଗିକ ପଦାର୍ଥ   ଯାହାର ଫର୍ମୁଲା ଏସଇଏସ ୨   2  । ଯୁକ୍ତରାଷ୍ଟ୍ର ଆମେରିକାରେ ସେଲେନିଅମ ଡାଇସଲଫାଇଡ ସନ ୧୯୫୧ରେ ଚିକିତ୍ସାରେ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଜେନେରିକ ଔଷଧ ନାମରେ   ସେଲେନିଅମ ଡାଇସଲଫାଇଡ ଦୋକାନରେ ବିନା ପ୍ରେସକ୍ରିପସନରେ ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏକ ମାସର ଚିକିତ୍ସା ନିମନ୍ତେ ୨୫ ଆମେରିକୀୟ ଡଲାରରୁ କମ୍ ଖର୍ଚ୍ଚ ହୁଏ । ସଂଯୁକ୍ତ ରାଷ୍ଟ୍ରରେ ଏକ ୧୦୦ମି:ଲି: ସାମ୍ପୁ ବୋତଲର ମୂଲ୍ୟ ପ୍ରାୟ ୧.୯୬ ପାଉଣ୍ଡ ।
ମହାଭୈରବ ମନ୍ଦିର, ଭାରତୀୟ ରାଜ୍ୟ ଆସାମର ଉତ୍ତରାଞ୍ଚଳର ତେଜପୁର ସହରଠାରେ ଏକ ପାହାଡ ଉପରେ ରହୁଥିବା ଏକ ମନ୍ଦିର । ଏହି ମନ୍ଦିରଟି ପ୍ରାକ-ଏଈତିହାସିକ ସମୟରେ ବନ ରାଜାଙ୍କଦ୍ୱାରା ସ୍ଥାପିତ ହେଇଥିବା ବିଶ୍ୱାସ କରାଯାଇଥାଏ । ମୂଳ ଶିବ ମନ୍ଦିରଟି ପ୍ରସ୍ତର ନିର୍ମିତ ହେଇଥିବା ବେଳେ ବର୍ତ୍ତମାନ ରହିଥିବା ପୁନରନିର୍ମିତ ମନ୍ଦିରଟି କଂକ୍ରିଟରେ ନିର୍ମିତ । ଆହୋମ ଶାସନ କାଳରେ ବିଶେଷତଃ  " ତୁଙ୍ଗଖୁଙ୍ଗୀୟ ବଂଶ "  ରାଜୁତି କାଳରେ ଏହି ମନ୍ଦିର ପାଇଁ ଅନେକ ଦେବୋତ୍ତର ଜମି ପ୍ରଦାନ ହେବା ସହ ମନ୍ଦିର ନିମନ୍ତେ ପୂଜକ ଓ ପାଇକ ନିଯୁକ୍ତି କରାଯାଇଥିଲା । ମନ୍ଦିରର ପରିଚାଳନା ଭାର  " ବୋରଠାକୁର " ଙ୍କୁ ପ୍ରଦାନ କରାଯାଇଥିଲା । ଅଧୁନା ମନ୍ଦିରର ପରିଚାଳନା ସରକାରଙ୍କଦ୍ୱାରା ନିଯୁକ୍ତ ଏକ କମିଟିର ମୁଖ୍ୟ ଭାବରେ ଡେପୁଟି କମିଶନର ରହିଛନ୍ତି । ଏହି ମନ୍ଦିରରେ ଶିବରାତ୍ରି ଉତ୍ସବ ବଡ଼ ଜାକ୍ ଜମକ ସହ ପାଳନ କରାଯାଏ ଓ ଦେଶର ବିଭିନ୍ନ ପ୍ରାନ୍ତରୁ ଅନେକ ଲୋକ ଆସନ୍ତି । ଏଠାରେ ଶିବରାତ୍ରି ମେଳାରେ ଭୋଗ ହିସାବରେ ବିକ୍ରି ହଉଥିବା  " ଆସାମ ଭାଙ୍ଗ ଲଡୁ "  ଏକ ବହୁଳ ଆଦୃତ ଦ୍ରବ୍ୟ । ଏହି ମନ୍ଦିର ରେ ବିବାହ ମଧ୍ୟ ହେଇଥାଏ । ଏଠାରେ ସ୍ୱତନ୍ତ୍ର ପରମ୍ପରା ହିସାବରେ ପାରା ଛଡା ଯାଇଥାଏ ଓ ଶତାଧିକ ପରା ଛଡା ଯାଉଥିବା ଦୃଶ୍ୟ ଆକର୍ଷକ ହେଇଥାଏ । କିମ୍ବଦନ୍ତୀ ମନ୍ଦିରଟି ରାଜା ବନାସୁରଙ୍କ ଶିବ ଉପାସନା ପାଇଁ ନିର୍ମିତ ହେଇଥିବାର ଜଣା ଯାଏ । ଏଠାରେ ଥିବା ଶିବ ଲିଙ୍ଗକୁ ଜୀବନ୍ତ ଶିବ ଲିଙ୍ଗ କୁହାଯାଇଥାଏ । ତାହାର ଆକାର ପ୍ରତି ବର୍ଷ ବୃଦ୍ଧି ହାଉଥିବାର ଦାବି କରାଯାଇଥାଏ । ଲୋକବାଦ ଅଛି ଯେ ରାଜା ବନସୁର ଏଠାରେ ଶିବଙ୍କୁ ଆରାଧନା କରି ବାର ପ୍ରାପ୍ତ ହେଇଥିଲେ । ଇତିହାସ ପ୍ରତ୍ନତତ୍ତ୍ୱ ବିଶାରଦମାନଙ୍କ ମତ ଯେ ମନ୍ଦିରଟି ୮ ମରୁ ୧୦ ମ ଶତାବ୍ଦୀ ମଧ୍ୟରେ  " ସଳାସ୍ଥମ୍ଭ ବଂଶ "  ଶାସନ ସମୟରେ ନିର୍ମିତ ହେଇଥିଲା । ପ୍ରାଚୀନ ମନ୍ଦିରରେ ଥିବା ପ୍ରସ୍ତର ସ୍ତମ୍ଭ ସବୁର ଭଗ୍ନାବଶେଷ ଏବେ ମଧ୍ୟ ମନ୍ଦିର ନିକଟରେ ରହିଛି । ମଧ୍ୟ ଯୁଗୀୟ ଇସ୍ଲାମିକ ଆକ୍ରମଣ ସମୟରେ ମନ୍ଦିରକୁ ଦ୍ୱଂଶ କରାଯାଇଥିଲା । ପରେ ରାଜୁତି କରିଥିବା ରାଜା ମାନଙ୍କଦ୍ୱାରା ଏହା ପୁନର ନିର୍ମିତ ହେଇଥିଲା । ତେବେ ପୁନର୍ବାର ଏହା ୧୮୯୭ ମସିହାର ଭୂମିକମ୍ପରେ ବହୁଳ କ୍ଷ୍ଷ୍ୟତିଗ୍ରସ୍ତ ହେଇଥିଲା । ବର୍ତ୍ତମାନ ରହିଥିବା ମନ୍ଦିରଟି ବିଂଶ ଶତାବ୍ଦୀର ପ୍ରାରମ୍ଭିକ ଭାଗରେ ନାଗା ବାବା ନାମରେ ପରିଚିତ ସନ୍ଥ ସ୍ୱୟଂବର ଭାରତୀୟଙ୍କଦ୍ୱାରା ନିର୍ମିତ ହେଇଥିଲା । କିଛି ବର୍ଷ ପରେ ସେହି ମନ୍ଦିର ନିକଟରେ ଅନନ୍ୟ ଜଣେ ସନ୍ଥ ଶ୍ରୀ ମହାଦେଓ ଭାରତୀ  " ନାଟ ମନ୍ଦିର "  ନିର୍ମାଣ କରିଥିଲେ । ତାହାର କିଛି ବର୍ଷ ପରେ ଆଉ ଜଣେ ଭକ୍ତ ମନ୍ଦିର ସମ୍ମୁଖ ଭାଗରେ  " ଦ୍ୱାରପାଳ "  ଭାବରେ ଗଣେଶ ଓ ହନୁମାନଙ୍କ କଂକ୍ରିଟ ନିର୍ମିତ ମୂର୍ତି ସ୍ଥାପନ କରିଥିଲେ ।
ନେଟାରସୁଡିଲ  (ଇଂରାଜୀ ଭାଷାରେ ), ରୋପ୍ରେସା ଏବଂ ରୋକିନ୍ସା ଏହାର ବେପାର ନାମ, ହେଉଛି ଏକ ଔଷଧ ଯାହା ଓପନ୍ ଆଙ୍ଗଲ୍ ଗ୍ଲକୋମା ସମେତ ବର୍ଦ୍ଧିତ ଇଣ୍ଟ୍ରାଓକୁଲାର ଚାପର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାଲି ଆଖି, କଞ୍ଜୁକ୍ଟିଭାଲ୍ ରକ୍ତସ୍ରାବ, ଅସ୍ପଷ୍ଟ ଦୃଷ୍ଟିଶକ୍ତି ଏବଂ ଲୁହ ବୋହିବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଜୀବାଣୁ ଜନିତ କେରାଟାଇଟିସ ହୋଇପାରେ । ଏହା ଏକ ଆରଏଚଓ କାଇନେଜ ଇନହିବିଟର  <  " "    " "   " - "  -  "191" > </ >   ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ନେଟରସୁଡିଲ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ୨.୫ ମିଲି ବୋତଲର ମୂଲ୍ୟ ପ୍ରାୟ ୩୦୫ଡଲାର ଅଟେ । ଏହା ନେଟାରସୁଡିଲ/ଲାଟାନୋପ୍ରୋଷ୍ଟ୍ ଔଷଧର ମିଶ୍ରଣ ଭାବରେ ମଧ୍ୟ ଉପଲବ୍ଧ
ଚିତ୍ତରଞ୍ଜନ ପାର୍କ କାଳୀ ମନ୍ଦିର  ଭାରତୀୟ ରାଜଧାନୀ ଦିଲ୍ଲୀ ମହାନଗରର ଚିତ୍ତରଞ୍ଜନ ପାର୍କଠାରେ ଥିବା ଏକ ମନ୍ଦିର ପରିସର ଓ ଏଠାରେ ଦିଲ୍ଲୀଠାରେ ବସବାସ କରୁଥିବା ବଙ୍ଗାଳୀ ସଂପ୍ରଦାୟର ସଂସ୍କୃତିକ କେନ୍ଦ୍ର ଅବସ୍ଥିତ । ଏକ କ୍ଷୁଦ୍ର ପାହାଡ ଉପରେ ୧୯୭୩ ମସିହାରେ ଏକ ଶିବ ମନ୍ଦିର ପ୍ରଥମେ ନିର୍ମିତ ହେଇଥିଲା । ଏହା ସହ ଏହି ପରିସରରେ ୧୯୮୪ ମସିହାରେ ଏଠାରେ ବୃହତ ଆକାରରେ ଦେବୀ କାଳୀ , ଶିବ ଓ ରାଧାକୃଷ୍ଣଙ୍କ ମନ୍ଦିର ନିର୍ମିତ ହେଇଥିଲା । ସ୍ଥାନୀୟ ବଙ୍ଗାଳୀ ସଂପ୍ରଦାୟ ପାଇଁ ଏହା ଏକ ମୁଖ୍ୟ ଯୋଗାଯୋଗ କେନ୍ଦ୍ର ରହିବା ସହ ଏଠାରେ ଦୁର୍ଗାପୂଜା ଅବସରରେ ସଂପ୍ରଦାୟର ସମସ୍ତ ବ୍ୟକ୍ତିଙ୍କ ସମାଗମ ହେଇଥାଏ । ୧୯୭୭ମସିହାରୁ ଏଠାରେ ଦୂର୍ଗା ପୂଜା ଉତ୍ସବର ଆରମ୍ଭ ହେଇ ପ୍ରତିବର୍ଷ ପାଳିତ ହେଇଆସୁଛି । . ଇତିହାସ ପ୍ରଥମେ ୧୯୭୩ ମସିହାରେ ନାସକେଣ୍ଟ କଲୋନୀ ପାଇଁ ସ୍ଥିରୀକୃତ ସ୍ଥାନରେ ଏକ ପାହାଡ ଉପରେ ଏକ କ୍ଷୁଦ୍ର ଶିବ ମନ୍ଦିର ଭାବରେ ନିର୍ମିତ ହେଇଥିଲା । ସେଠାରେ ବଙ୍ଗାଳୀ ସଂପ୍ରଦାଯ ତରଫରୁ ୧୯୭୭ ମସିହାରୁ ଦୂର୍ଗାପୂଜାର ଆୟୋଜନ ହେଇଥିଲା । କ୍ରମଶଃ ଶ୍ରର୍ଧାଲୁ ସଂଖ୍ୟାର ବୃଦ୍ଧି ପାଇଁ ୧୯୮୪ ମସିହାରେ ସେହି ପରିସର ମଧ୍ୟରେ ଏକ ଭବ୍ୟ କାଳୀ ମନ୍ଦିରର ନିର୍ମାଣ ହେଲା । ଏହି ମନ୍ଦିରର ନିର୍ମାଣ ଶୈଳୀ ପାରମ୍ପରିକ ବଙ୍ଗାଳୀ ଟେରାକ୍କୋଟା ସ୍ଥାପତ୍ୟ ଶୈଳୀରେ ହେବା ସହ ପରେ ପରିସରରେ ଶିବ ଓ ରାଧାକୃଷ୍ଣଙ୍କ ମଧ୍ୟ ଦୁଇଟି ବଡ଼ ମନ୍ଦିର ନିର୍ମିତ ହେଇଥିଲା । ୨୦୦୬-୦୯ ମସିହାରେ ମନ୍ଦିର ଗୁଡିକରେ ତେରାକ୍କୋଟା କାମ ପୁନର୍ନିର୍ମିତ ହେଇଥିଲା । ଚିତ୍ତରଞ୍ଜନ ପାର୍କ ଅଞ୍ଚଳରେ ବଙ୍ଗାଳୀ ସଂପ୍ରଦାୟର ଘନତ୍ୱ ରହିଥିବାରୁ କାଳୀ ମନ୍ଦିର ସେମାନଙ୍କ ଏକ ମୁଖ୍ୟ ସଂସ୍କୃତିକ କେନ୍ଦ୍ର ତଥା ଯୋଗାଯୋଗ ସ୍ଥଳୀ ହେଇ ରହିଛି । ଏହାର ପରିଚାଳନା ପାଇଁ  " ଚିତ୍ତରଞ୍ଜନ ପାର୍କ କାଳୀ ମନ୍ଦିର ସମିତି "  ଗଠନ କରାଯାଇଛି । ପୂଜା ପାର୍ବଣ ଏଠାରେ ମୁଖ୍ୟ ଧର୍ମାନୁଷ୍ଠାନ ଭାବରେ ଦୁର୍ଗାପୂଜା ପ୍ରତିବର୍ଷ ପାଳିତ ହୁଏ । ପାଞ୍ଚ ଦିନ ଧରି ପାଳିତ ହଉଥିବା ଏହି ପୂଜା ଦିଲ୍ଲୀ ସହରରେ ବହୁଳ ଜନପ୍ରିୟ ହେଇଥାଏ ଓ ପ୍ରତ୍ୟେକ ଦିନ ବହୁ ଜନସମାଗମହେଇଥାଏ । ପଶ୍ଚିମ ବଙ୍ଗରୁ ଏଠି ସକାଶେ ସେହି ଅଞ୍ଚଳର ତାଜା ଫୁଲ ଉଡାଜାହାଜ ଯୋଗେ ଆସିଥାଏ । । ଏହା ସହିତ ମନ୍ଦିର ପରିସରରେ ପ୍ରତି ବର୍ଷ କାଳୀ ପୂଜା , ଲକ୍ଷ୍ମୀ ପୂଜା , ସରସ୍ୱତୀ ପୂଜା , ଗଣେଶ ଚତୁର୍ଥୀ ଆଦି ମହାସମାରୋହରେ ପାଳିତ ହେଇଥାଏ । ଏଠାରେ ଥିବା ଏକ ହଲରେ ଦେବା ଦେବୀଙ୍କ ମୃନ୍ୱୟ ମୂର୍ତି ସବୁ ପୂଜା ଆଗରୁ ଶିଳ୍ପୀ ମାନଙ୍କଦ୍ୱାରା ନିର୍ମାଣ କରାଯାଇଥାଏ ।
ହେମୋଫିଲିଆ  (ଇଂରାଜୀରେ ) ଏକ ଅନୁବଂଶିକ   ଜେନେଟିକ   ରୋଗ ଯେଉଁଥିରେ ରକ୍ତ ଜମାଟ ବାନ୍ଧିବା ଶକ୍ତି କମିଯାଏ ଓ ରକ୍ତ ସ୍ତମ୍ଭନ  (ରକ୍ତସ୍ରାବ ବନ୍ଦ) ହୁଏନି  । ଫଳରେ ଆଘାତ ପରେ ରକ୍ତସ୍ରାବ ଅଧିକ ସମୟ ଧରି ଚାଲିଥାଏ, ସ‌ହଜରେ ଅଧଃଚର୍ମ କ୍ଷତ   ହୁଏ ଓ ଗଣ୍ଠି ରକ୍ତସ୍ରାବ   ବା ମସ୍ତିସ୍କରେ ରକ୍ତସ୍ରାବ ସଙ୍କଟ ରହେ । ସାମାନ୍ୟ ରୋଗରେ ଦୁର୍ଘଟଣା ବା ଅପରେଶନ ପରେ ଲକ୍ଷଣ ବାହାରେ । ରକ୍ତସ୍ରାବ ଫଳରେ ଗଣ୍ଠି ସ୍ଥାୟୀ ଭାବରେ ନଷ୍ଟ ହୋଇଯାଏ ଓ ମସ୍ତିଷ୍କରେ ରକ୍ତସ୍ରାବ ଫଳରେ ମୁଣ୍ଡବଥା, ଅପସ୍ମାର ବାତ ଓ ଚେତନା କମ ରହେ । ଦୁଇ ପ୍ରକାର ହେମୋଫିଲିଆ ଅଛି: ହେମୋଫିଲିଆ କ ଯେଉଁଥିରେ ଯଥେଷ୍ଟ ଫ୍ୟାକ୍ଟର ୮   ନ ଥାଏ ଓ ହେମୋଫିଲିଆ ଖ ଯେଉଁଥିରେ ଯଥେଷ୍ଟ ଫ୍ୟାକ୍ଟର   ନ ଥାଏ । ପିତା ବା ମାତାଙ୍କଠାରୁ ଆସିଥିବା ଏକ୍ସ କ୍ରୋମୋଜୋମରେ   ଏକ ଅଣକାର୍ଯ୍ୟକାରୀ ଜିନ   ଥିବା ଯୋଗୁ ଏହି ରୋଗ ହୁଏ । ବିକାଶର ପ୍ରଥମାବସ୍ଥାରେ ଏକ ନୂଆ ମ୍ୟୁଟେସନ ହେଲେ ବା ଜୀବନର ପର ପର୍ଯ୍ୟୟରେ କ୍ଲଟିଙ୍ଗ ଫ୍ୟାକ୍ଟର ବିରୁଦ୍ଧରେ ଆଣ୍ଟବଡି ତିଆରି ହୋଇଗଲେ ହେମୋଫିଲିଆ ହୁଏ । ଅନ୍ୟ ଦୁଇ ପ୍ରକାର ହେମୋଫିଲିଆର ନାମ ଯଥାକ୍ରମେ ହେମୋଫିଲିଆ ଗ  (ଫ୍ୟାକ୍ଟର ଅଭାବ ଯୋଗୁ) ଓ ପାରାହେମୋଫିଲିଆ  ଫ୍ୟାକ୍ଟର ଅଭାବ ଯୋଗୁ  । କର୍କଟ ରୋଗ, ଅଟୋଇମ୍ମ୍ୟୁନ ରୋଗ  ‌   ଓ ଗର୍ଭାବସ୍ଥାରେ ଉପାର୍ଜ୍ଜିତ ହେମୋଫିଲିଆ ହୋଇପାରେ । ରକ୍ତର ଜମାଟ ବାନ୍ଧିବା କ୍ଷମତା ଓ ବିଭିନ୍ନ କ୍ଲଟିଙ୍ଗ ଫ୍ୟାକ୍ଟର ସ୍ତର ମାପ କରି ରୋଗ ନିର୍ଣ୍ଣୟ କରାଯାଏ । ମହିଳାର ଅଣ୍ଡା ବାହାର କରି ତାହାକୁ ନିଷେଚନ   କରିବା ପରେ ଭୃଣ   ପରୀକ୍ଷା କରି ଜରାୟୁ ଭିତରେ ରଖିଲେ ଏ ରୋଗ ପ୍ରତିଷେଧ କରିହୁଏ । ଏହାର ଚିକିତ୍ସାରେ ଦେହରେ ନ ଥିବା କ୍ଲଟିଙ୍ଗ ଫ୍ୟାକ୍ଟର ପୁନଃସ୍ଥାପନ କରାଯାଏ । ଏହି ପ୍ରଥା ନିୟମିତ ବା ରକ୍ତସ୍ରାବ ସମୟରେ କରାଯାଇପାରେ । ଘରେ ବା ଡାକ୍ତରଖାନାରେ ପୁନଃସ୍ଥାପନ କରାଯାଇପାରେ । ମାନବ ରକ୍ତରୁ ବା ପ୍ରୋଟିନରୁ କ୍ଲଟିଙ୍ଗ ଫ୍ୟାକ୍ଟରରୁ   ପ୍ରସ୍ତୁତ କରାଯାଏ । ଆଣ୍ଟିବାୟୋଟିକ ବିରୁଦ୍ଧରେ ଆଣ୍ଟିବଡି ପ୍ରସ୍ତୁତ ହେଉଥିବା ୨୦% ଲୋକଙ୍କର ଚିକିତ୍ସା କଷ୍ଟସାଧ୍ୟ । ସାମାନ୍ୟ ଧରଣର ହେମୋଫିଲିଆ କ ହୋଇଥିଲେ ଡେସମୋପ୍ରେସିନ   ଔଷଧ ଦିଆଯାଇପାରେ । ଅଧୁନା ଜିନ ଥେରାପି   ପରୀକ୍ଷଣ ଅବସ୍ଥାରେ ଅଛି । ପ୍ରତି ୫,୦୦୦ରୁ ୧୦,୦୦୦ ଲୋକରେ ଜଣେ ହେମୋଫିଲିଆ କ ରୋଗରେ ଆକ୍ରାନ୍ତ ହୁଏ ଓ ପ୍ରତି ୪୦,୦୦୦ରେ ଜଣେ ପୁରୁଷ ହେମୋଫିଲିଆ ଖ ରୋଗରେ ଜନ୍ମରୁ ଆକ୍ରାନ୍ତ ହୁଏ । କେତେକ ମହିଳାଙ୍କର ଏକ୍ସ କ୍ରୋମୋଜୋମ ସ‌ହିତ ଅଣକାର୍ଯ୍ୟକାରୀ ଜିନ ଥିଲେ ସାମାନ୍ୟ ଲକ୍ଷଣ ପ୍ରକାଶ ପାଇପାରେ । ହେମୋଫିଲିଆ ଗ ଉଭୟ ପୁରୁଷ ଓ ମହିଳାଙ୍କୁ ସମ ଭାଗରେ ଆକ୍ରମଣ କରେ ଓ ମୂଖ୍ୟତଃ ଆସ୍କେନାଜି ଜିଉଙ୍କର   ଏ ରୋଗ ହୁଏ । ୧୮୦୦ଶତାବ୍ଦୀରେ ୟୁରୋପର ରାଜକୀୟ ପରିବାରରେ ସାଧାରଣତଃ ଏହି ରୋଗ ଥିଲା । ସନ ୧୯୫୨ରେ ହେମୋଫିଲିଆ କ ଓ ଖ ମଧ୍ୟରେ ଥିବା ପାର୍ଥକ୍ୟ ଜଣାଯାଇଥିଲା । ଗ୍ରୀକ ଭାଷାରୁ ଅଣାଯାଇଥିବା ଶବ୍ଦ ହାଇମା/ ଅର୍ଥ ରକ୍ତ ଓ ଫିଲିଆ/ ଅର୍ଥ ପ୍ରେମ ।
ଆଇଫୋସଫାମାଇଡ  (ଇଂରାଜୀ ଭାଷାରେ ବା , ଏକ ବିକ୍ରୟ ନାମ ଆଇଫେକ୍ସ) ଏକ କେମୋଥେରାପି ଔଷଧ   ଯାହା ଅନେକ ପ୍ରକାରର କର୍କଟ ରୋଗମାନଙ୍କର ଚିକିତ୍ସାରେ ଦିଆଯାଏ  । ଏହି ଭଳି ରୋଗମାନଙ୍କର ନାମ ଯଥାକ୍ରମେ ଟେସ୍ଟିକୁଲାର କର୍କଟ  , ସଫ୍ଟ‌ଟିସୁ ସାର୍କୋମା  , ଓଷ୍ଟିଓସାର୍କୋମା  , ମୂତ୍ରାଶୟ କର୍କଟ  , ସ୍ମଲ ସେଲ ଫୁସଫୁସ କର୍କଟ  , ଗର୍ଭାଶୟ ଗ୍ରୀବା କର୍କଟ ଓ ଓଭାରିଆନ କର୍କଟ   । ଏହା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଆଇଫୋସଫାମାଇଡର ପାର୍ଶ୍ୱ ପ୍ରତିକ୍ରିୟାରେ କେଶହାନୀ, ବାନ୍ତି, ପରିସ୍ରାରେ ରକ୍ତ, ସଂକ୍ରମଣ ଓ ବୃକ୍‌କ ସମସ୍ୟା ଆଦି ଲକ୍ଷଣମାନ ଦେଖାଯାଏ । ଅନ୍ୟାନ୍ୟ ସାଂଘାତିକ ପ୍ରତିକ୍ରିୟା ମଧ୍ୟରେ ଅସ୍ଥିମଜ୍ଜା ଦମନ   ଓ କମ ଚେତନାବସ୍ଥା   କେଖାଯାଏ । ଗର୍ଭାବସ୍ଥାରେ ଦେଲେ ଏହା ଶିଶୁର ହାନୀ କରାଏ । ଏହା ଆଲକିଲେଟିଙ୍ଗ ଆଣ୍ଟିନିଓପ୍ଲାସ୍ଟିକ ଏଜେଣ୍ଟ   ଓ ନାଇଟ୍ରୋଜେନ ମସ୍ଟାର୍ଡ଼   ଶ୍ରେଣୀର ଏକ ଔଷଧ । ଏହା ଡିଏନଏର   ବିଭକ୍ତିକରଣକୁ ନଷ୍ଟ କରେ ଓ ଆରଏନଏର   ସୃଷ୍ଟିକୁ ଅବରୋଧ କରେ । ଆଇଫୋସଫାମାଇଡ ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୭ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୨ ଗ୍ରାମ ଭାଏଲର ହୋଲସେଲ ମୂଲ୍ୟ ୭.୩୫ରୁ ୭୦.୭୦ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ୧୩୦.୦୪ ପାଉଣ୍ଡ ।
ରୋହତାସଗଡ ଦୁର୍ଗ ,ଭାରତୀୟ ରାଜ୍ୟ ବିହାରର ଏକ କ୍ଷୁଦ୍ର ସହର ରୋହତାସଠାରେ ଅବସ୍ଥିତ ଭାରତର ପ୍ରାଚୀନତମ ଦୁର୍ଗ । ପ୍ରାଚୀନ ସୋନ ପୁଅତ୍ୟାକାର ସଭ୍ୟତା , ସମବୃଦ୍ଧି ଓ ଶକ୍ତିର ପ୍ରତିଫଳନ ଏହି ଦୁର୍ଗର ସ୍ଥାପତ୍ୟରୁ ଜଣାପଡେ । ଏକଦା ଖୁବ ସୁଦୃଶ୍ୟ ଥିବା ଏହି ଦୁର୍ଗ ବର୍ତ୍ତମାନ ଭଗ୍ନ ଅବସ୍ଥାରେ ରହିଛି । ଏଠାରେ ନକ୍ସଲ ଉପଦ୍ରବ ଯୋଗୁଁ ପର୍ଯ୍ୟଟକ ମାନଙ୍କ ପାଇଁ ଏହା ଦୁର୍ଗମ ହେଇଯାଇଛି । 250 250 ପିକସେଲଦୁର୍ଗର ବିଶାଳ ଆକୃତି ଅବସ୍ଥିତି ରୋହତସଗଦ ଦୁର୍ଗ ସୋନ ନଦୀର ଉପର ଅଞ୍ଚଳରେ , 24  57  , 84  2  ଠାରେ ଅବସ୍ଥିତ । . ସେଆସାରମଠାରୁ ପଦରେ ଗଲେ 2 ଘଣ୍ଟାରେ ଦୁର୍ଗରେ ପହଞ୍ଚି ହୁଏ । ଦେହରି ଅଞ୍ଚଳରୁ ଏଠାକୁ ଭଲ ରାସ୍ତା ରହିଛି । ଏହି ଦୁର୍ଗ ସମୁଦ୍ରପତ୍ତାନଠାରୁ 1500 ଫୁଟ ଉପରେ ଅବସ୍ଥିତ । ଏହା ଉପରକୁ 2000 ଚୂନ ପ୍ରସ୍ତର ସୋପାନ ମଧ୍ୟ ରହିଛି , ଯାହା ସମ୍ଭବତ ହାତୀ ଯିବା ପାଇଁ ନିର୍ମିତ ହେଇଥିଲା । ଏହା ଦେଇ ଉପରକୁ ଗଲେ ଦୁର୍ଗର ପ୍ରାଚୀର ଯାଏ ପହଞ୍ଚି ହୁଏ । ଏଠାରୁ ପୁଣି 1 ମାଇଲ ଗଲେ ଦୁର୍ଗର ଭଗ୍ନ ଅଂଶରେ ପହଞ୍ଚି ହୁଏ । ଇତିହାସ 1223 ମସିହାର ସିଲାଲେଖଦ୍ୱାରା ଜଣାଯାଏ ଏହା ଶ୍ରୀ ପ୍ରତାପ ନାମକ ଜଣଙ୍କ ଅଧୀନରେ ରହିଥିଲା । . ଲେଖା ଅନୁସାରେ ସେ  " ଯବନ"  ସେନାକୁ ପରାସ୍ତ କରିଥିଲେ । ସମ୍ଭବତ ଜବନ ମୁସଲମାନ ବଂଶଜ ଥିଲେ । ସେହି ପ୍ରକାର ସିଲାଲେଖ ଅନନ୍ୟ ସ୍ଥାନରେ ମଧ୍ୟ ଥିବାରୁ ଏଇତିହାସିକମାନେ ଶ୍ରୀ ପ୍ରତାପ ଖାରବେଳଙ୍କ ବଂଶଜ ଥିଲେ ବୋଲି ଅନୁମାନ କରନ୍ତି । ସେମାନେ ଯାପିଲା ଅଞ୍ଚଳକୁ ବଂଶଗତ ଭାବରେ ଶାସନ କରିଥିଲେ । ଏଇତିହାସିକ ରୋମା ନିୟୋଗୀଙ୍କ ମତରେ ଖାରବେଳମାନେ ଆଧୁନିକ ଖରୱାରଙ୍କ ପୂର୍ବଜ । 1539 ମସିହାରେ ଏହି ଦୁର୍ଗ ଶେର ଶାହ ସୂରୀଙ୍କ ଅଧୀନକୁ ଯାଇଥିଲା । ଦର୍ଶନୀୟ ସ୍ଥଳୀ ହଥୀୟା ପୋଲ ଓ ହାତୀ ଗେଟ ଡାହାଣ 200 200 ପିକସେଲ ଗଣେଶ ମନ୍ଦିର ବାଆଁ 200 200 ପିକସେଲ ଝୁଲା ଭବନ ଡାହାଣ 200 200 ପିକସେଲ ରୋହତାସନ ମନ୍ଦିର ଓ ଦେବୀ ମନ୍ଦିର ବାଆଁ 200 200 ପିକସେଲ
ଇଜୁମୋ ତାଇଶା   ;  "ଇଜୁମୋ ମହାଶାଳ" , ଆଧିକାରିକ ନାମ - ଇଜୁମୋ ଓୟାଶିରୋ, ହେଉଛି ଜାପାନରେ ଥିବା ଏକ ଅତି ପ୍ରାଚୀନ ଓ ମହତ୍ତ୍ବପୂର୍ଣ୍ଣ ଶିଣ୍ଟୋଶାଳ । ଏହାର ସ୍ଥାପନର ସମୟ ବିଷୟରେ ଏ ପର୍ଯ୍ୟନ୍ତ କୌଣସି ତଥ୍ୟ ମିଳିନାହିଁ । ଶୀମାନେ ରାଜ୍ୟର ଇଜୁମୋ-ଶୀରେସ୍ଥିତ ଏହି ମହାଶାଳରେ ଦୁଇଟି ମୁଖ୍ଯ ପର୍ବ ପାଳିତ ହୁଏ । ଏହି ଶାଳଟି ଓକୁନିନୁଶି  ( ; ଓକୁନିନୁଶିନୋ କାମି) ଓ କୋତୋଆମାତ୍ସୁକାମୀଙ୍କୁ ସମର୍ପିତ  । ଓକୁନିନୁଶି ହେଉଛନ୍ତି ବିବାହର ଦେବତା । ବହୁଲୋକଙ୍କ ମତରେ ଏହି ଶାଳଟି ଇଶେ ମହାଶାଳଠାରୁ ମଧ୍ଯ ଅଧିକ ପୁରାତନ । ଜାପାନୀ ସ୍ଥାପତ୍ୟଶୈଳୀ, ତାଇଶା ଜୁକୁରି ଇଜୁମୋ ତାଇଶାର ମୁଖ୍ଯ ଗୃହ ଆଧାରରେ ନାମିତ । ୨୦୦୫ ମସିହାରେ ଉକ୍ତ ଗୃହ ଏବଂ ସମ୍ପୃକ୍ତ କୋଠାଘରଗୁଡ଼ିକୁ ଜାପାନର ଜାତୀୟ ନିଧି ବୋଲି ନିର୍ଦ୍ଦେଶ ଦିଆଯାଇଛି । ପାରମ୍ପରିକ ସୂତ୍ରାଧାରରେ ହଲଟି ଅଧିକ ଉଚ୍ଚ ଥିଲା ।୨୦୦୦ ମସିହାରେ ସୁଉଚ୍ଚ ସ୍ତମ୍ଭଗୁଡ଼ିକର ଆବିଷ୍କାର ଏହି ମତକୁ ଆହୁରି ସୁଦୃଢ଼ କରେ । ମହାଶାଳ ପରିସରରେ ଥିବା ଅନେକ କୋଠାଗୁଡ଼ିକର ନାମ ଜାପାନର ମହତ୍ତ୍ବପୂର୍ଣ୍ଣ ସାଂସ୍କୃତିକ ସମ୍ପତ୍ତିର ସୂଚୀରେ ଲିପିବଦ୍ଧ । ଉତ୍ପତ୍ତି କୋଯିକୀ ଏବଂ ନିହୋଁ ଶୋକୀ ଅନୁସାରେ, ଯେତେବେଳେ ସୂର୍ଯ୍ୟ ଦେବୀ ଆମାତେରାଶୁଙ୍କ ନାତି ନିନିଗୀନୋ ମିକୋତୋ, ସ୍ବର୍ଗରୁ ଧରାକୁ ଓହ୍ଲାଇଲେ, ପ୍ରଭୁ ଓକୁନିନୁଶି ନିଜ ରାଜ୍ଯ ତାଙ୍କୁ ଦେଇଦେଲେ । ଏହି ସୁକର୍ମରେ ଦେବୀ ଆମାତେରାଶୁ ଅତ୍ଯନ୍ତ ପ୍ରସନ୍ନ ହେଲେ ଏବଂ ଓକୁନିନୁଶିଙ୍କ ପାଇଁ ଏକ ଶାଳ ନିର୍ମାଣ କରାଇଲେ ଯାହାର ପରବର୍ତ୍ତୀ ସମୟରେ ଇଜୁମୋ ତାଇଶା ନାମରେ ପ୍ରସିଦ୍ଧ ହେଲା । ଶିଣ୍ଟୋବାଦର କିମ୍ବଦନ୍ତୀ ଅନୁସାରେ, ଏକ ସମୟରେ ଜାପାନୀ ଦ୍ୱୀପଗୁଡ଼ିକ ଇଜୁମୋଠାରୁ ନିୟନ୍ତ୍ରିତ ହେଉଥିଲା । ଦେବତାମାନଙ୍କର ଭୂମି ବା କିମ୍ବଦନ୍ତୀ ଭୂମି ଭାବେ ପରିଚିତ ଇଜୁମୋ ପ୍ରାନ୍ତରେ ଇଜୁମୋ ତାଇଶା ଅବସ୍ଥିତ । ଏହାର ସଂରଚନା ପ୍ରଭୁ ଓକୁନିନୁଶିଙ୍କ ସଫଳତାକୁ ଦୃଷ୍ଟି ଆଗରେ ରଖି ତିଆରି କରାଯାଇ ଥିଲା । ଜାପାନୀ ବିଶ୍ବାସରେ ଓକୁନିନୁଶି ହେଉଛନ୍ତି ଜାପାନର ରଚୟିତା, ରକ୍ଷକ, ଖୁସିର ଦେବତା ତଥା ଭଲ ସମ୍ବନ୍ଧ ସ୍ଥାପନ କରାଉଥିବା ଦେବତା ବୋଲି ପରିଚିତ । ନିହୋଁ ଶୋକୀ ଅନୁସାରେ, ଆମାତେରାଶୁ ଓକୁନିନୁଶିଙ୍କୁ କହିଲେ  "ଏବେଠାରୁ, ଆମ୍ଭ ବଂଶର ଲୋକମାନେ ରାଜ୍ଯର ଭାର ସମ୍ଭାଳିବେ । ତୁମ୍ଭେ ଭଲ ସମ୍ବନ୍ଧ ସ୍ଥାପନ କରିବାର ଏକ ମନ୍ତ୍ର ପଢ଼ି ଦିଅ, ଯଦ୍ୱାରା ଆମ୍ଭ ବଂଶଜମାନେ ସୁଖରେ କାଳାତିପାତ କରିବା ହେବେ । ଆମ୍ଭେ ତୁମ୍ଭ ପାଇଁ ଏକ ସୁବିଶାଳ ଆବାସ ତୋଳାଇବୁ, ଯାହାର ସ୍ତମ୍ଭଗୁଡ଼ିକ ମୋଟା ଓ ସୁଉଚ୍ଚ ଥିବ ତଥା ଆମ୍ଭରି ଗୃହ ରୂପରେ ନିର୍ମିତ ହୋଇଥିବ । ଏହାକୁ ଆମ୍ଭେ ଆମେନୋହିସୁନୋମିଆ ନାମ ଦେଲୁ ।" ଆମାତେରାଶୁଙ୍କ ଆଜ୍ଞା ପାଇ ଅନ୍ୟ ଦେବଗଣ ଉଗା ପର୍ବତର ପାଦଦେଶରେ ଏକ ବିଶାଳ ମହାଶାଳ ସ୍ଥାପନ କଲେ । ବାସ୍ତବରେ କେବେ ଇଜୁମୋ ତାଇଶାର ନିର୍ମାଣ କରାଯାଇ ଥିଲା ତାହା ଜଣା ନାହିଁ । କିନ୍ତୁ ୯୫୦ରେ ଲିଖିତ ଏକ ପାଣ୍ଡୁଲିପିରେ କୁହାଯାଇଛି ଯେ, ଉକ୍ତ ସମୟରେ ଏହି ଶାଳଟି ପ୍ରାୟ ୪୮ ମିଟର ଉଚ୍ଚତା ସହ ସବୁଠାରୁ ଉଚ୍ଚ କୋଠା ଥିଲା, ଯାହା ୪୫ ମିଟର ଉଚ୍ଚର ତୋଦାଇଜି ବୌଦ୍ଧ ମନ୍ଦିରଠାରୁ ମଧ୍ଯ ଉଚ୍ଚ । କୋଯିକୀ,  "ପ୍ରାଚୀନ ଜାପାନର କିମ୍ବଦନ୍ତୀ କାହାଣୀ"  ତଥା ନିହୋଁ ଶୋକୀ,  "ପ୍ରାଚୀନ ଜାପାନର କାହାଣୀ" , ଅନୁସାରେ, ଇଜୁମୋ ତାଇଶା ଜାପାନର ବୃହତ୍ତମ କାଠନିର୍ମିତ ସଂରଚନା ଥିଲା । ଏହି ଶାଳର ଅନେକ ନାମ ରହିଛି, ଯଥା - ଓକାମିନୋ ମିଆ, ଇତ୍ସୁକାଶିନୋକାମିନୋ ମିଆ, କିଜୁକିନୋ ଓୟାଶିରୋ, କିଜୁକିନୋ ମିଆ, ଇୱାକୁମାନୋସୋନୋ ମିଆଗି ।
ଭିୱାନ୍ଦି ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଥନେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଭିୱାନ୍ଦି ୧୯.୩୦୦୨ ଉତ୍ତର ଅକ୍ଷାଂଶ ଓ ୭୩.୦୫୮୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୭୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଭିୱାନ୍ଦି ସହରର ମୋଟ ଜନସଂଖ୍ୟା ୫୯୮୭୦୩ ଅଟେ । ସେଥି ମଧ୍ୟରୁ ୬୧.୪୪% ଜଣ ପରୁଷ ହୋଇଥିବା ବେଳେ ୩୮.୫୬% ଜଣ ନାରୀ ଅଟନ୍ତି । ଭିୱାନ୍ଦିର ସାକ୍ଷରତା ହାର ୬୫.୮୧% ଅଟେ । ଏହା ଜାତୀୟ ହାରଠାରୁ -୦.୯୭% ପ୍ରତିଶତ କମ ଅଟେ । ସେଥିରୁ ୪୪.୦୪% ପ୍ରତିଶତ ପୁରୁଷ ଓ ୨୧.୭୭% ନାରୀ ଅଟନ୍ତି । ୧୩.୮୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଭିୱାନ୍ଦିର ସରକାରୀ ଭାଷା ଅଟେ ।
ହେଲସିଙ୍କି ସାମ୍ବା କାର୍ନିଭାଲ ଏକ ବାର୍ଷିକ ସାମ୍ବା କାର୍ନିଭାଲ ଯାହା ଫିନଲାଣ୍ଡର ରାଜଧାନୀ ହେଲସିଙ୍କିରେ 1991ରୁ ହେଇଆସୁଛି । ଏହି କାର୍ନିଭାଲ ପ୍ରତିବର୍ଷ ମଇ ମାସର ପ୍ରଥମ ତୋ ମଧ୍ୟ ଯାଏ ସପ୍ତାହ ଶେଷରେ ହେଇଥାଏ । ଏହା ଫିନଲାଣ୍ଡର ଜାତୀୟ ଦିବସ ମେ ୧୨ ନିକଟ ସମୟରେ ହୁଏ । ଋଓ କାର୍ନିଭାଲ ପରି ଏହା ଜାନୁୟାରୀରୁ ମାର୍ଚ ମଧ୍ୟରେ ହେଇ ପାରେ ନାହିଁ , କାରଣ ସେହି ସମୟରେ ଫିନଲାଣ୍ଡରେ ତାପମାନ ଖୁବ କମ ରହି ବରଫପାତ ହେଇଥାଏ । ଇତିହାସ ଏହି ଫେଷ୍ଟିଭାଲର ନିଜର କଉଣଶି ଏଇତିହାସିକ ପୃଷ୍ଠଭୂମି ନାହିଁ । ତେବେ ଏହା ବ୍ରାଜିଲ ଦେଶର ଋଓ ସହରରେ ହଉଥିବା ସମପରକାର ଉତ୍ଶାବଦ୍ୱାରା ପ୍ରେରିତ । ୨୦୦୭ ମସିହାରେ ଫିନଲାଣ୍ଡର ରାଷ୍ଟ୍ରପତି ତରଜା ହାଲୋନେନ ସେହି ଉତ୍ସବରେ ଭାଗନେଇଥିଲେ । ଏହି ଫେଷ୍ଟିଭାଲ ଫିନ୍ନିସ ସମ୍ବା ସ୍କୁଲ ଆସୋସିଏସନଦ୍ୱାରା ସଂଗଠିତ ହେଇଥାଏ ।
କ୍ଲୋରଜୋକ୍ସାଜୋନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଲୋରଜୋନ, ହେଉଛି ଏକ ମାଂସପେଶୀ ଶିଥିଳକାରୀ ଔଷଧ ଯାହା କଟି ଯନ୍ତ୍ରଣା କମେଇବାକୁ ଏବଂ ମାଂସପେଶୀ ସ୍ପାଜ୍ମର ଚିକିତ୍ସା ପାଇଁ ବ୍ୟବହୃତ ହୁଏ । ଏହାର ଚିକିତ୍ସାରେ ମଧ୍ୟମ ଧରଣର ଉପକାର ମିଳେ । ସେରେବ୍ରାଲ ପାଲ୍‌ସି ଭଳି ସ୍ନାୟୁଗତ ସମସ୍ୟା ପାଇଁ ଏହା ଉପଯୋଗୀ ନୁହେଁ । ଏହା ପାଟିରେ ଦିଆଯାଏ । ଏହାର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ୪ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ନିଦ୍ରାହୀନତା, ମୁଣ୍ଡବିନ୍ଧା ଏବଂ କମ୍ପନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ଆଞ୍ଜିଓଇଡିମା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ମେରୁଦଣ୍ଡ ଏବଂ ମସ୍ତିଷ୍କ ସ୍ତରରେ କାମ କରେ । ୧୯୫୮ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ କ୍ଲୋରଜକ୍ସାଜୋନକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୫୦୦ ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ୨୦୨୨ ସୁଦ୍ଧା ପ୍ରାୟ ୧୮ ଡଲାର ଅଟେ । ୨୦୧୭ ସୁଦ୍ଧା ଏହା ବହୁଳ ଭାବରେ ବ୍ୟବହୃତ ହୋଇଛି ।
ଦେବଗଡ଼ ଜିଲ୍ଲା, ଓଡ଼ିଶାର ଉତ୍ତର-ପଶ୍ଚିମରେ ଥିବା ଏକ ପ୍ରଶାସନିକ ଜିଲ୍ଲା । ଦେବଗଡ଼ ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟ ସହର । ଇତିହାସ ଜାନୁଆରୀ ପହିଲା ୧୯୯୪ ଦିନ ଏହା ସମ୍ବଲପୁର ଜିଲ୍ଲାରୁ ଅଲଗା ହୋଇ ଏକ ନୂଆ ଜିଲ୍ଲାର ପରିଚୟ ପାଇଲା୤ ଭୂଗୋଳ ଦେବଗଡ଼ ଜିଲ୍ଲାର ଆୟତନ ୨,୭୮୨ ବର୍ଗ କିମି୤ ଜନସଂଖ୍ୟା ୨୦୧୧ ଜନଗଣନା ଅନୁସାରେ, ଦେବଗଡ଼ ଜିଲ୍ଲାର ମୋଟ ଲୋକସଂଖ୍ୟା ୩,୧୨,୧୬୪ ଏଥିମଧ୍ୟରୁ ଗ୍ରାମାଞ୍ଚଳରେ ୨,୮୯,୮୧୪ ଓ ସହରାଞ୍ଚଳରେ ୨୨,୩୫୦ ଲୋକ ବାସ କରନ୍ତି
ସଚିନି ଆୟେନ୍ଦ୍ର ଷ୍ଟାନଲୀ‌  ସିନହାଲା:                    , ବର୍ତ୍ତମାନ ସିନହାଲା ଚଳଚ୍ଚିତ୍ର ଜଗତରେ କାମ କରୁଥିବା ଜଣେ ଶ୍ରୀଲଙ୍କା ଚଳଚ୍ଚିତ୍ର ଅଭିନେତ୍ରୀ ଅଟନ୍ତି । ସେ ୨୦୦୩ ମସିହାରେ ମିସ ଶ୍ରୀଲଙ୍କା ଜିତିଥିଲେ ଏବଂ ଚୀନର ସାନ୍ୟାରେ ୫୩ତମ ମିସ ୱାର୍ଲଡ଼ ପେଜେଣ୍ଟରେ ଶ୍ରୀଲଙ୍କାକୁ ପ୍ରତିନିଧିତ୍ୱ କରିଥିଲେ । ମିସ ଶ୍ରୀଲଙ୍କା ମୁକୁଟ ପିନ୍ଧିବା ପରେ ତାଙ୍କର ପ୍ରଥମ ଚଳଚ୍ଚିତ୍ର ସେନେଶ ଦିନସାନାଇକ ବନ୍ଦାରାଙ୍କ ନିର୍ଦ୍ଦେଶିତ ଆଦାରାନୀୟ ୱାସାନାୟା ୨୦୦୪ ମସିହାରେ ମୁକ୍ତିଲାଭ କରିଥିଲା । ସେ ତାଙ୍କ ଅଭିନୟ ପାଇଁ ସାଇନସ୍ ଶ୍ରୀଲଙ୍କା ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ସହାୟକ ଅଭିନେତ୍ରୀ ପାଇଁ ପୁରସ୍କାର ଜିତିଥିଲେ । ପ୍ରାରମ୍ଭିକ ଜୀବନ ଓ ପୃଷ୍ଠଭୂମି ସଚିନି ଆୟେନ୍ଦ୍ର ଶ୍ରୀଲଙ୍କାର କ୍ୟାଣ୍ଡିରେ ଜନ୍ମଗ୍ରହଣ କରିଥିଲେ । ସେ ଡେଭିଡ ଷ୍ଟାନଲୀ‌ ଏବଂ ଥାମାରା ୱାଡାସିଙ୍ଗେଙ୍କ ସାନ ସନ୍ତାନ ଅଟନ୍ତି । ସେ କଳାରେ ତାଙ୍କର ଉନ୍ନତ ସ୍ତର ଶେଷକରି କ୍ୟାଣ୍ଡିର ହିଲଉଡ଼ କଲେଜରେ ଅଧ୍ୟୟନ କରିଥିଲେ । ଏହା ବ୍ୟତୀତ ସେ ଯୁବ ଲେଖକ କ୍ଲବ, ସ୍କୁଲ ଗାୟିକା, ଡ୍ରାମା କ୍ଲବ, ଇଣ୍ଟରାକ୍ଟ କ୍ଲବ, ସ୍କୁଲ ବିତର୍କ ଦଳ ଓ ଇଂରାଜୀ ସାହିତ୍ୟ ସଙ୍ଘର ସଦସ୍ୟ ଥିଲେ ଏବଂ ସନ୍ତରଣକୁ ଏକ ଖେଳ ଭାବରେ ଗ୍ରହଣ କରିଥିଲେ । ସଚିନି ୨୦୦୨ ମସିହାରେ ଏକ ପ୍ରତିଯୋଗିତାରେ କ୍ୟାଣ୍ଡିରେ ଶ୍ରେଷ୍ଠ ମଡେଲର ବିଜେତା ଥିଲେ ଏବଂ ୨୦୦୩ ମସିହାରେ ମିସ ଶ୍ରୀଲଙ୍କା ଏବଂ ମିସ ୱାର୍ଲଡ଼ ୨୦୦୩ ପ୍ରତିଯୋଗିତାରେ ଶ୍ରୀଲଙ୍କାକୁ ପ୍ରତିନିଧିତ୍ୱ କରିଥିଲେ । ବିଦ୍ୟାଳୟ ଶେଷ କରିବା ପରେ ସେ ଲୁ-ଚିଙ୍ଗ ୱଙ୍ଗଙ୍କଦ୍ୱାରା ଏକ ସଫଳ ମଡେଲିଂ ପାଠ୍ୟକ୍ରମ ଏବଂ ଅଭିନୟ ଉପରେ ଅନେକ କର୍ମଶାଳା ସମାପ୍ତ କରିଥିଲେ । ୨୦୦୫ ମସିହାରେ ସେ ଆମେରିକୀୟ ଜାତୀୟ ମହାବିଦ୍ୟାଳୟରେ ଏକ ସଂକ୍ଷିପ୍ତ କାର୍ଯ୍ୟକାଳ କରିଥିଲେ ଯେଉଁଠାରେ ସେ ସାଧାରଣ କଳାରେ ଆମେରିକୀୟ କ୍ରେଡିଟ ନେଇଥିଲେ। କ୍ୟାରିଅର ସଚିନି ବିଦ୍ୟାଳୟରେ ଥିବାବେଳେ ମଡ଼େଲିଂ କ୍ୟାରିଅର ଆରମ୍ଭ କରିଥିଲେ ଏବଂ ତାଙ୍କର ପ୍ରଥମ ବିଶେଷ ପୁରସ୍କାର ୨୦୦୨ ମସିହାରେ ଶ୍ରେଷ୍ଠ ମଡେଲ କ୍ୟାଣ୍ଡି ଥିଲା । ଏହାପରେ ସେ ୨୦୦୨ ମସିହାରେ ଜାତୀୟ ସଞ୍ଚୟ ବ୍ୟାଙ୍କର ଷ୍ଟୋରି ବିଜ୍ଞାପନ ରାଇଡ଼ ନାମକ ଏଲିଫ୍ୟାଣ୍ଟ ହାଉସ ମୃଦୁ ପାନୀୟର ଅନେକ ଅଗ୍ରଣୀ ଟିଭି ବିଜ୍ଞାପନରେ ଅଭିନୟ କରିଥିଲେ । ପରେ ସେ ତାଙ୍କ ଅଭିନୟ ଏବଂ ମଡ଼େଲିଂ କ୍ୟାରିୟରକୁ ଆଗକୁ ବଢ଼ାଇବା ପାଇଁ କଲମ୍ବୋ ଯାଇଥିଲେ । ୨୦୦୭ ମସିହାରେ ବିଚଳିତ ଝିଅ ଭାବରେ  'ହାର୍ଟ ଏଫଏମ'  ଚଳଚ୍ଚିତ୍ରରେ ତାଙ୍କର ଅଭିନୟ ମଧ୍ୟ ତାଙ୍କୁ ୨୦୦୯ ମସିହାରେ ସାଇନିସ୍ ଶ୍ରୀଲଙ୍କା ଚଳଚ୍ଚିତ୍ର ମହୋତ୍ସବରେ ବହୁତ ପ୍ରଶଂସା ଏବଂ ଯୋଗ୍ୟତା ପୁରସ୍କାର ଆଣିଥିଲେ ।
ବାବୁ ପର୍ଶୁରାମ, ୨୦୦୦ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରାଜ କିଶୋର ପ୍ରଧାନ । ବିଜୟ ମିଶ୍ର ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ଜ୍ୟୋତି ପ୍ରକାଶ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ବିଜୟ ମହାନ୍ତି, ମିହିର ଦାସ, ନମ୍ରତା ଦାସ, ପ୍ରିୟଙ୍କା ମହାପାତ୍ର, ଶ୍ରୀତମ ଦାସ, ମାମା ମିଶ୍ର, ଇଲୁ ବାନାର୍ଜୀ, ଦେବୁ ବୋଷ, ପ୍ରଦ୍ୟୁମ୍ନ ଲେଙ୍କା, ରେଖା ରାଓ, ତନ୍ଦ୍ରା ରାୟ, ଜୟୀରାମ ସାମଲ, କୁନା ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବିଜୟ ମହାନ୍ତି ମିହିର ଦାସ ନମ୍ରତା ଦାସ ପ୍ରିୟଙ୍କା ମହାପାତ୍ର ଶ୍ରୀତମ ଦାସ ମାମା ମିଶ୍ର ଇଲୁ ବାନାର୍ଜୀ ଦେବୁ ବୋଷ ପ୍ରଦ୍ୟୁମ୍ନ ଲେଙ୍କା ରେଖା ରାଓ ତନ୍ଦ୍ରା ରାୟ ଜୟୀରାମ ସାମଲ କୁନା ତ୍ରିପାଠୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ବିଜୟ ମିଶ୍ର, ବିଜୟ ମଲ୍ଲ ଏବଂ ସ୍ୱରୂପ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ମଧୁସ୍ମିତା ପଟ୍ଟନାୟକ ଓଡ଼ିଶାର ପ୍ରଥମ ମହିଳା ଫ୍ଳାଇଟ କମାଣ୍ଡର । ସ୍କୁଲ ଓ କଲେଜ ଜୀବନ ମଧୁସ୍ମିତା ପଟ୍ଟନାୟକ ପ୍ରଥେମ ସ୍କୁଲ ଜୀବନ ରାୟଗଡାରେ ଆରମ୍ଭ କରିଥିଲେ। ସେ ସ୍କଟ୍‌ ହାଟ କନେଭନ୍ଟ ସ୍କୁଲରେ ନିଜର ପଢ଼ା ଜୀବନର ପ୍ରାରମ୍ଭ କରିଥିଲେ। ସେଠାରେ ସେ ଦଶମ ଶ୍ରେଣୀ ପଯ୍ୟନ୍ତ ପଢ଼ିବା ପରେ, ପରବର୍ତ୍ତୀ ପାଢପଢ଼ା ପାଇଁ ଭୁବନେଶ୍ୱରକୁ ଚାଲିଆସିଥିଲେ । ଭୁବେନଶ୍ୱରରେ ବି.ଜେ.ବି କଲେଜରେ ବାଣିଜ୍ୟରେ ସ୍ନାତକୋତ୍ତର ଅଧ୍ୟୟନ କରି ପାଠପଢ଼ା ସାରିଥିଲେ। ମଧୁସ୍ୱିତାଙ୍କୁ ବାଣିଜ୍ୟ ପାଠପଢ଼ା ପାଇଁ ମଧ୍ୟ ପରିବାରର ସହମତି ମିଳୁନଥିଲା କାରଣ ମଧୁସ୍ମିତାଙ୍କ ଅଭିଭାବକ ଉଭୟେ ଥିଲେ ଡାକ୍ତର। ଏବଂ ସମ୍ପର୍କୀୟଙ୍କଠୁ ନେଇ ପରିବାର ମଧ୍ୟରେ କିଏ ଡାକ୍ତର ଥିଲାତ, କିଏ ଇଂଜିନିୟର। ସେଥିପାଇଁ ମଧୁସ୍ମିତାଙ୍କ ବାପା ତାଙ୍କୁ ବି.ଏସ.ସିରେ ପାଠପଢ଼ିବା ପାଇଁ କହିଥିଲେ, ହେଲେ ଏ କଥାକୁ ମାନିନଥିଲେ ମଧୁ। ନିଜର ପରିଚୟ ସେ ଅଲଗା ଏକ ସ୍ଥାନରେ ଦେଖିବା ପାଇଁ ଚାହଁଥଲେ ଏବଂ ସେହି ଉସାହ ତାଙ୍କୁ ଆଗକୁ ନେଇଯାଇଥିଲା। ବୈବାହିକ ଜୀବନ ଓ ପରିବାୟର କାହାଣୀ ମଧୁସ୍ମିତା ପଟ୍ଟନାୟକଙ୍କ ବିବାହ ୨୦୦୦ ମସିହାରେ ଅଭିନାସଙ୍କ ସହ ହେଇଥିଲା। ଅଭିନାସ ଭାରତୀୟ ଆର୍ମିରେ କାର୍ଯ୍ୟରତ ଥିଲେ। ୨୦୦୪ ମସିହାରେ ମଧୁସ୍ମିତା ଏକ ପୁତ୍ର ସନ୍ତାନକୁ ଜନ୍ମ ଦେଇଥିଲେ। ୨୦୦୪ ମସିହାରେ ପୁତ୍ର ଜନ୍ମ ହେବା ପରେ ମଧୁସ୍ମିତାଙ୍କୁ ନିଜ କର୍ମକ୍ଷେତ୍ରରେ ହଇରାଣ ହେବାକୁ ପଡିଥିଲା ସେଥିପାଇଁ ମଧୁସ୍ମିତାଙ୍କ ସ୍ୱାମୀ ଅବସର ନେଇଯାଇଥିଲେ ଏବଂ ନିଜସ୍ୱ ଏକ ବ୍ୟବସାୟ ଆରମ୍ଭ କରିଥିଲେ। ମଧୁସ୍ମିତା ଏବଂ ତାଙ୍କ ପରିବାର ଏବେ ଦୁବାଇରେ ବସବାସ କରୁଛନ୍ତି। ମଧୁସ୍ମିତାଙ୍କ କର୍ମଜୀବନ ତାଙ୍କ ପରିବାରଠାରେ କୌଣସି ବାଧକ ସାଜିନଥିଲା। ମଧୁସ୍ମିତାଙ୍କ ସ୍ୱାମୀ ଏବଂ ପୁଅ ଦୁହେଁ ତାଙ୍କୁ ଖୁବ୍‌ ସମର୍ଥନ କରନ୍ତି। ସଂଘର୍ଷର କାହାଣୀ ମଧୁସ୍ମିତାଙ୍କୁ ସ୍ୱର୍ଗତଃ ବିଜୁ ପଟ୍ଟନାୟକଙ୍କ ପ୍ରୋସାହନରେ ଓଡ଼ିଶା ଫ୍ଳାଇଙ୍ଗ କ୍ଳବ୍‌ରେ ତାଲିମ ନେବାପାଇଁ ସୁଯୋଗ ମିଳିଥିଲା । ୧୯୯୬ ମସିହାରେ ଆମେରିକାରୁ କାମର୍ସିୟାଲ ପାଇଲଟ ଲାଇସେନ୍ସ ମିଳିଥିଲା। ବିମାନ ଚଲେଇବାର ଅଭିଜ୍ଞତା ଯୋଗୁଁ ମଧୁସ୍ମିତାଙ୍କୁ ଜେଟ୍‌ ଇଞ୍ଜିନ ଏୟାରକ୍ରାଫ୍ଟର କମାଣ୍ଡର ଭାବେ ପଦୋନ୍ନତି ମିଳିଥିଲା। ମଧୁସ୍ମିତା ଯେତେବଳେ ପାଇଲଟ ଟ୍ରେନିଙ୍ଗ ପାଇଁ ଅଧିକ ଶିକ୍ଷା ଅଜ 'ନ କରିବାକୁ ଚାହିଁଲେ ସେ ସମୟରେ ଓଡ଼ିଶାରେ ପାଇଲଟ ଶିକ୍ଷାକୁ ଏତେ ପ୍ରାଧାନ୍ୟ ଦିଆଯାଉନଥିଲା କି ତାଲିମ ପାଇଁ ଅଧିକ ଟ୍ରେନିଙ୍ଗ ଇଷ୍ଟିଚ୍ୟୁଟ ମଧ୍ୟ ନଥିଲା । ତେଣୁ ଅଧିକ ଶିକ୍ଷା ପାଇଁ ଆମେରିକା ଯିବା ପାଇଁ ପରିବାରରେ ଜଣେଇଥିଲେ। କିନ୍ତୁ ପରିବାରବର୍ଗ ସେଠାକୁ ଯିବା ପାଇଁ ମନା କରିଦେଇଥିଲେ। ଆମେରିକା ଯିବା ପାଇଁ ମଧୁସ୍ମିତାଙ୍କୁ ନିଜ ପରିବାରବର୍ଗଙ୍କୁ ବହୁତ ଅନୁରୋଧ କରିବା ପାଇଁ ପଡିଥିଲା ଏବଂ ଅନେକ ପ୍ରୟାସ ପରେ ସେ କଥାରେ ପରିବାର ବର୍ଗଙ୍କୁ ମନେଇବାରେ ସଫଳ ହେଇଥିଲେ।
ପ୍ରସବ ପର ଅବସାଦ  (ଇଂରାଜୀ ଭାଷାରେ ବା ) ଅନ୍ୟ ନାମ ପୋଷ୍ଟନାଟାଲ ଡିପ୍ରେସନ   ଏକ ପ୍ରକାର ମନୋଦଶା ବେମାରୀ   ଯାହା ପ୍ରସବ ପରେ ଦେଖାଯାଏ ଓ ଉଭୟ ପୁରୁଷ ଓ ମହିଳାମାନେ ଆକ୍ରାନ୍ତ ହୁଅନ୍ତି  । ଅତ୍ୟନ୍ତ ବିଷାଦ, ଥକ୍କାଣ  , ଉତ୍କଣ୍ଠା  , ଶୟନ ଓ ଖାଦ୍ୟ ଗ୍ରହଣର ପରିବର୍ତ୍ତନ, ସମୟ ସମୟରେ କ୍ରନ୍ଦନ, ଚିଡ଼ଚିଡ଼ା ସ୍ୱଭାବ ଆଦି ଲକ୍ଷଣମାନ ଦେଖାଯାଆନ୍ତି । ପ୍ରସବର ଏକ ସପ୍ତାହରୁ ଏକ ମାସ ମଧ୍ୟରେ ଏହି ସମସ୍ୟା ଦେଖାଯାଏ । ଏହି ରୋଗଦ୍ୱାରା ଏକ ବିଯୁକ୍ତାତ୍ମକ ପ୍ରଭାବ ଶିଶୁ ଉପରେ ପଡ଼େ । ପ୍ରସବ ପର ଅବସାଦ ରୋଗର ସଠିକ୍ କାରଣ ଅଜ୍ଞାତ ଅଛି । ଏହା ଶାରୀରିକ ଓ ମାନସିକ କାରକମାନଙ୍କଦ୍ୱାରା ହେଉଥିବା ସମ୍ଭାବନା ଅଛି । ହରମୋନ ପରିବର୍ତ୍ତନ ଓ ନିଦ୍ରା ଅଭାବ   ଯୋଗୁ ଏହା ହୋଇପାରେ । ପ୍ରସବ ପୂର୍ବବର୍ତ୍ତୀ ଅବସାଦ, ବାଇପୋଲାର ଡିଜଅଡର, ପାରିବାରିକ ପ୍ରମୁଖ ଅବସାଦ ବେମାରୀର ଇତିହାସ, ସାଇକୋଲୋଜିକାଲ ସ୍ଟ୍ରେସ  , ପ୍ରସବ ଜନିତ ଜଟିଳତା  , ଘରୋଇ ସାହାଯ୍ୟର ଅଭାବ, ଡ୍ରଗ ୟୁଜ ଡିଜଅର୍ଡ଼ର   ଇତ୍ୟାଦି ଯୋଗୁ ଏହି ସଙ୍କଟ ସୃଷ୍ଟି ହୋଇପାରେ । ଲକ୍ଷଣ ଦେଖି ଏହି ରୋଗ ନିର୍ଣ୍ଣୟ କରାଯାଇପାରେ । ଅଧିକାଂଶ ମହିଳା ସାମୟିକ ଚିନ୍ତାଗ୍ରସ୍ତ ହୋଇପଡ଼ନ୍ତି, କିନ୍ତୁ ଏହି ଅବସ୍ଥା ଗୁରୁତର ହେଲେ ଓ ୨ ସପ୍ତାହରୁ ଅଧିକ ରହିଲେ ଏହି ରୋଗ ସନ୍ଦେହ ହୋଇଯାଏ । ଏହି ରୋଗ ସଙ୍କଟ ଥିବା ମହିଳାଙ୍କର ପ୍ରତିଷେଧ ନିମନ୍ତେ ମନୋସାମାଜିକ ସାହାଯ୍ୟ ଆବଶ୍ୟକ । ରୋଗୀମାନଙ୍କୁ କାଉନସେଲିଙ୍ଗ   ବା ଔଷଧ ଦେଇ ଚିକିତ୍ସା କରାଯାଏ । ସାହାଯ୍ୟକାରୀ ହେଉଥିବା ୩ ପ୍ରକାର କାଉନସେଲିଙ୍ଗ ନାମ ଯଥାକ୍ରମେ ଇଣ୍ଟରପରସୋନାଲ ସାଇକୋଥେରାପି  ( ବା ), କଗନିଟିଭ ବିହେଭିଅରାଲ ଥେରାପି  ( ବା ) ଓ ସାଇକୋଡାଇନାମିକ ଥେରାପି    । ଟେଣ୍ଟାଟିଭ ସେରୋଟୋନିନ ରିଅପଟେକ ଇନହିବିଟର  ( ବା ) ଔଷଧ ଦେଲେ କିଛି ସାହାଯ୍ୟ ହେଉଥିବା ପ୍ରମାଣ ମିଳୁଛି  । ପ୍ରାୟ ୧୫% ଗର୍ଭବତୀ ମହିଳା ପ୍ରସବ ପର ଅବସାଦ ରୋଗର ଶିକାର ହୁଅନ୍ତି । ଏହି ମନୋଦଶା ବେମାରୀ ୧ରୁ ୨୬% ନୂତନ ପିତାଙ୍କୁ ଆକ୍ରମଣ କରେ । ଏହାର ଏକ ସାଂଘାତିକ ଆକାର ରୋଗର ନାମ ପୋଷ୍ଟପାର୍ଟମ ସାଇକୋସିସ   ଯାହା ପ୍ରସବ ପରେ ୧୦୦୦ ମହିଳାଙ୍କ ମଧ୍ୟରୁ ୧ରୁ ୨ଜଣଙ୍କୁ ଆକ୍ରମଣ କରେ । ଯୁକ୍ତରାଷ୍ଟ୍ର ଆମେରିକାରେ ପୋଷ୍ଟପାର୍ଟମ ସାଇକୋସିସ ଯୋଗୁ ୧୦୦,୦୦୦ ଜନ୍ମରେ ୮ ଜଣ ଏକ ବର୍ଷ ବୟସରୁ କମ୍ ବୟସ୍କ ଶିଶୁଙ୍କୁ ହତ୍ୟା   କରାଯାଏ ।
କାର୍ବୋପ୍ଲାଟିନ  (ଇଂରାଜୀ ଭାଷାରେ , ବିକ୍ରୟ ନାମ ପାରାପ୍ଲାଟିନ/ ) ଏକ କେମୋଥେରାପି ଔଷଧ   ଯାହା ଅନେକ ପ୍ରକାରର କର୍କଟ ରୋଗ ଚିକିତ୍ସାରେ ଦିଆଯାଏ  । ଏହି କର୍କଟ ରୋଗମାନଙ୍କର ନାମ ଯଥାକ୍ରମେ ଓଭାରିଆନ କର୍କଟ   , ଫୁସଫୁସ କର୍କଟ, ମୁଣ୍ଡ ଓ ବେକ କର୍କଟ, ମସ୍ତିଷ୍କ କର୍କଟ ଓ ନିଉରୋବ୍ଲାସ୍ଟୋମା । ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ସାଧାରଣତଃ କାର୍ବୋପ୍ଲାଟିନର କେତେକ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ଅଧିକ ଦେଖାଯାଉଥିବା ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ କଣିକା  , ଅଇ, ବିଦ୍ୟୁତ ବିଶ୍ଳେଷ୍ୟ ସମସ୍ୟା   ଦେଖାଯାଏ । ସାଂଘାତିକ ସମସ୍ୟାରେ ଆଲର୍ଜି ପ୍ରତିକ୍ରିୟା ଓ ଆଉ ଏକ କର୍କଟ ରୋଗ ସଙ୍କଟ ଆସିପାରେ । ଗର୍ଭାବସ୍ଥାରେ ଏହି ଔଷଧ ଶିଶୁର ହାନୀ କରେ । ଏହା ପ୍ଲାଟିନମ-ବେସ୍‌ଡ ଆଣ୍ଟିନିଓପ୍ଲାସ୍ଟିକ  ଶ୍ରେଣୀର ଏକ ଔଷଧ ଯାହା ଡିଏନଏର ଦ୍ୱିତୀକରଣକୁ ବାଧାଦେଇ କାର୍ଯକ୍ଷମ ହୁଏ । ସନ ୧୯୭୨ରେ କାର୍ବୋପ୍ଲାଟିନ ପେଟେଣ୍ଡ ହେବାପରେ ସନ ୧୯୮୬ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୪୫୦ମିଗ୍ରା ଭାଏଲର ମୂଲ୍ୟ ୨୬.୪୯ରୁ ୩୭.୩୭ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୧୬୦.୦୦ ପାଉଣ୍ଡ ।
କଣ୍ଡୁରୀ ଚରଣ ଦାସ  (୧୨ ଡିସେମ୍ବର ୧୯୨୯ - ୨୬ ମଇ ୨୦୧୪) ଜଣେ ରହସ୍ୟ ରୋମାଞ୍ଚ ଭରା ଉପନ୍ୟାସ ଲେଖକ ଥିଲେ  । ତାଙ୍କର ପ୍ରାୟ ୫୦ଟିରୁ ଅଧିକ ଉପନ୍ୟାସ ପ୍ରକାଶିତ ହୋଇସାରିଛି । ନିଜର ପ୍ରଥମ ଉପନ୍ୟାସ ଧୂଳିର ଧରଣୀରୁ ହିଁ ସେ ଲୋକପ୍ରିୟତା ହାସଲ କରିପାରିଥିଲେ । ସାରସ୍ୱତ ସୃଷ୍ଟି ପାଇଁ ୨୦୦୦ ମସିହାରେ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ତାଙ୍କୁ ସମ୍ବର୍ଦ୍ଧିତ କରାଯାଇଥିଲା । ଜୀବନୀ କେନ୍ଦ୍ରାପଡ଼ା ଜିଲ୍ଲାର ପଟ୍ଟାମୁଣ୍ଡାଇ ବ୍ଳକ ଅନ୍ତର୍ଗତ ଖଣ୍ଡିଅନ୍ତା ଗ୍ରାମରେ ଜନ୍ମିତ କଣ୍ଡୁରୀ ଚରଣ ମାତ୍ର ୧୨ବର୍ଷ ବୟସରେ ଘର ଛାଡ଼ି କଲିକତା ପଳାଇ ଆସିଥିଲେ । ନିଜର ଅଦମ୍ୟ ପ୍ରଚେଷ୍ଟା ବଳରେ, ସେ ନିଜକୁ ପ୍ରତିଷ୍ଠା କରିପାରିଥିଲେ । ରାଜ୍ୟବାହରେ ରହିଥିଲେ ମଧ୍ୟ ସେ ଓଡ଼ିଆ ସାହିତ୍ୟର ଶ୍ରୀବୃଦ୍ଧି ପାଇଁ ସର୍ବଦା ଚେଷ୍ଟିତ ଥିଲେ ।  'ରାଜଶ୍ରୀ ପକେଟ ବୁକସ୍'  ନାମରେ ତାଙ୍କଦ୍ୱାରା ପ୍ରକାଶିତ ପକେଟ ବୁକ ମାଧ୍ୟମରେ, ସେ ୧୦୦ରୁ ଉର୍ଦ୍ଧ ଓଡ଼ିଆ ସାହିତ୍ୟିକଙ୍କର ଉପନ୍ୟାସ ଛାପିଥିଲେ । ବିଭୂତି ପଟ୍ଟନାୟକ ଓ ଜଗନ୍ନାଥ ପ୍ରସାଦ ଦାସଙ୍କ ସହ ମିଶି, ସେ  'ନବରବି'  ଓ  'ଆସନ୍ତାକାଲି'  ପତ୍ରିକାର ପରିଚାଳନା ମଧ୍ୟ କରିଆସୁଥିଲେ ।  'ନବରବି' କୁ ଏକ ପୂଜାପତ୍ରିକା ଭାବରେ ପ୍ରକାଶକରି, ସେ ଏକ ନୂତନଧାରାର ଆରମ୍ଭ କରିଥିଲେ । ପରବର୍ତ୍ତୀ ସମୟରେ ବହୁ ପତ୍ରିକା ଏହି ଧାରାରେ ପୂଜାପତ୍ରିକା ପ୍ରକାଶ କରୁଛନ୍ତି ।
ପିଜା ଏକ ଚେପ୍‌ଟା ପାଉଁରୁଟି ଯାହା ଉପରେ ଟମାଟୋ ସସ୍ ଓ ଛେନା ରଖି ଓଭେନରେ ସେକାଯାଏ । ସାଧାରଣତଃ ଏହା ଉପରେ ମାଂସ, ପରିବା ଓ ମସଲା ଦିଆଯାଏ । ଦଶମ ଶତାବ୍ଦୀରେ ଲିଖିତ ଏକ ହସ୍ତଲିପି ମଧ୍ୟ ଇଟାଲିର   ଗାଏଟାରେ ମିଳିଛି ଯେଉଁଥିରେ ପ୍ରଥମେ ପିଜା ଶବ୍ଦ ଲିପିବଦ୍ଧ ହୋଇଛି । ଆଧୁନିକ ପିଜା ଇଟାଲିର ନେପ୍ଲସ୍‌ରେ   ଉଦ୍‌ଭାବନ କରାଯାଇଥିଲା ଯାହା ପୃଥିବୀର ଅନେକ ସ୍ଥାନରେ ଜନପ୍ରିୟ ହୋଇଛି । ସନ ୨୦୦୯ରେ ଇଟାଲିର ଅନୁରୋଧରେ ୟୁରୋପିଆନ ୟୁନିଅନ ନିଓପୋଲିଟାନ   ପିଜାକୁ ପାରମ୍ପରିକ ବିଶେଷତା ଗ୍ୟାରେଣ୍ଟି ସୁରକ୍ଷା ଦିଆଗଲା । ସନ ୧୯୮୪ରେ ପ୍ରତିଷ୍ଠିତ ନିଓପୋଲିଟାନ ପିଜା ଆସୋସିଏସନ ଏକ ଅଣଲାଭକାରୀ ସଂସ୍ଥା ଯାହାର ମୂଖ୍ୟ କାର୍ଯ୍ୟାଳୟ ନେପ୍ଲ୍‌ସ୍‌ରେ ଅବସ୍ଥିତ । ଏହା ପ୍ରକୃତ ନିଓପୋଲିଟାନ ପିଜାକୁ ସୁରକ୍ଷା ଦିଏ । ପିଜାକୁ ତାଜା ବା ହିମାଚ୍ଛାଦିତ  , ସମ୍ପୁର୍ଣ୍ଣ ବା ଆଂଶିକ ଭାବରେ ବିକ୍ରୟ ହୁଏ ଓ ଏହା ଏକ ସାଧାରଣ ଫାସ୍ଟ ଫୁଡ୍   ଭାବରେ ୟୁରୋପ ଓ ଉତ୍ତର ଆମେରିକାରେ ପରିଚିତ । ଏହାକୁ ରାନ୍ଧିବା ନିମନ୍ତେ ବିଭିନ୍ନ ପ୍ରକାରର ଓଭେନ ଥାଏ । ପିଜା ଭଳି ସମାନ ଧରଣର ସାମଗ୍ରୀ ନେଇ ଅନ୍ୟ ରକମର ଖାଦ୍ୟ ତିଆରି ହେଉଛି ଯାହାକୁ କାଲଜୋମ   ଓ ସ୍ଟ୍ରୋମ୍ବୋଲି   କୁହାଯାଏ ।
ଶିରିଝୋଲି ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ କ୍ଷୁଦ୍ର ଗ୍ରାମ । ଗାଆଁରେ ଏକ ପୁରାତନ ରାଧାକୃଷ୍ଣ ମନ୍ଦିର ରହିଛି । ଭୂଗୋଳ ଶିରିଝୋଲିର ଭୌଗୋଳିକ ଅବସ୍ଥାନ ହେଉଛି 19.09  83.78    / 19.09; 83.78। ସମୁଦ୍ର ପତ୍ତନଠାରୁ ଏହାର ଉଚ୍ଚତା ୯୧ ମିଟର  ୨୯୮ଫୁଟ  । ଏହି ଗ୍ରାମ ଜିଲ୍ଲା ସଦର ମହକୁମାଠାରୁ ୮୧ କି.ମି ଉତ୍ତରକୁ ଏବଂ ରାଜ୍ୟ ରାଜଧାନୀ ଭୁବନେଶ୍ୱରଠାରୁ ୨୫୨ କି.ମି ଦୂରରେ ଅବସ୍ଥିତ । ଏହାର ନିକଟତମ ରେଳ ଷ୍ଟେସନ ହେଉଛି ଗୁଣୁପୁର ଏବଂ ନିକଟତମ ବିମାନବନ୍ଦର ଭୁବନେଶ୍ୱର । ଜନସଂଖ୍ୟା ୨୦୧୧ ଜନଗଣନା ଅନୁଯାୟୀ ଏଠାକାର ମୋଟ ଲୋକସଂଖ୍ୟା ହେଉଛି ୧୪୯୯ । ତନ୍ମଧ୍ୟରୁ ପୁରୁଷ ସଂଖ୍ୟା ୭୩୦ ଏବଂ ମହିଳା ସଂଖ୍ୟା ୭୬୯। ଶିକ୍ଷାନୁଷ୍ଠାନ ଏଠାକାର ଶିକ୍ଷାନୁଷ୍ଠାନଗୁଡ଼ିକ ହେଲା: ସରକାରୀ ମଧ୍ୟ ଇଂରାଜି ବିଦ୍ୟାଳୟ ସରକାରୀ ଉନ୍ନିତ ଉଚ୍ଚବିଦ୍ୟାଳୟ ଏତଦ୍ ବ୍ୟତୀତ ଗାଆଁ ମୁହଁରେ ଏକ ପାଠାଗାର ରହିଛି ।
ଗୁଲଜାରୀଲାଲ ନନ୍ଦା  ୪ ଜୁଲାଇ ୧୮୯୮   ୧୫ ଜାନୁଆରୀ ୧୯୯୮  ଜଣେ ଭାରତୀୟ ରାଜନୀତିଜ୍ଞ ଓ ଶ୍ରମ ଓ ଶ୍ରମିକ ସମ୍ପର୍କିତ ସମସ୍ୟା ବିଷୟକ ବିଶେଷଜ୍ଞ ଅର୍ଥନୀତିଜ୍ଞ । ଦୁଇଜଣ ପୂର୍ବତନ ପ୍ରଧାନମନ୍ତ୍ରୀ ଯଥା ଜବାହରଲାଲଙ୍କ ମୃତ୍ୟୁ ପରେ ୧୯୬୪ରେ ଓ ଲାଲ ବାହାଦୁର ଶାସ୍ତ୍ରୀଙ୍କ ମୃତ୍ୟୁ ପରେ ୧୯୬୬ରେ ସେ କମ ସମୟ ପାଇଁ ଦୁଇ ଥର ଭାରତର ପ୍ରଧାନମନ୍ତ୍ରୀ ହୋଇଥିଲେ । ଉଭୟ ଥର ଶାସକ ଦଳ ଭାରତୀୟ ଜାତୀୟ କଂଗ୍ରେସର ନିର୍ବାଚିତ ପ୍ରଧାନମନ୍ତ୍ରୀ ପଦ ଗ୍ରହଣ କରିବା ପରେ ତାଙ୍କ ଅବଧି ଶେଷ ହୋଇଛି । ୧୯୯୭ରେ ଭାରତର ସର୍ବୋଚ୍ଚ ବେସାମରିକ ସମ୍ମାନ ଭାରତରତ୍ନ ପ୍ରଦାନ କରାଯାଇଥିଲା । ବାଲ୍ୟ ଜୀବନ ଓ ଶିକ୍ଷା ଗୁଲଜାରୀଲାଲ ୪ ଜୁଲାଇ ୧୮୯୮ରେ ତତ୍କାଳୀନ ବ୍ରିଟିଶ ଭାରତର ପଞ୍ଜାବ ପ୍ରୋଭିନ୍ସସ୍ଥିତ ଶିଆଲକୋଟରେ ଏକ ପଞ୍ଜାବୀ ହିନ୍ଦୁ ପରିବାରରେ ଜନ୍ମଲାଭ କରିଥିଲେ ।  ( ଭାରତ ବିଭାଜନ ପରେ ସିଆଲକୋଟ ଅଞ୍ଚଳ ପାକିସ୍ଥାନ ଅନ୍ତର୍ଗତ ପଞ୍ଜାବ ପ୍ରୋଭିନ୍ସରେ ରହିଛି) ନନ୍ଦା ତାଙ୍କ ଶିକ୍ଷା ଲାହୋର, ଅମୃତସର, ଆଗ୍ରା ଏବଂ ଆଲ୍ଲାହାବାଦରେ ଲାଭ କରିଥିଲେ  । ଗବେଷଣା ଓ ଅଧ୍ୟାପନା ନନ୍ଦା ଆଲାହାବାଦ ବିଶ୍ୱବିଦ୍ୟାଳୟରେ ଶ୍ରମ ଓ ଶ୍ରମିକ ସମସ୍ୟା ସମ୍ପର୍କରେ ଜଣେ ଗବେଷକ ବିଦ୍ୟାର୍ଥୀ ଭାବେ କାର୍ଯ୍ୟ କଲେ  1920 1921  । ୧୯୨୧ରେ ସେ ମୁମ୍ବାଇସ୍ଥିତ ଜାତୀୟ ବିଦ୍ୟାଳୟରେ ଅର୍ଥନୀତି ପ୍ରଫେସର ଭାବେ ଯୋଗ ଦେଲେ । ସେହି ବର୍ଷ ସେ ବ୍ରିଟିଶ ଶାସନ ବିରୁଦ୍ଧରେ ଅସହଯୋଗ ଆନ୍ଦୋଳନରେ ଯୋଗ ଦେଇଥିଲେ ।୧୯୨୨ରେ ସେ ଅହମଦନଗର ଟେକ୍ସଟାଇଲ ଶ୍ରମିକ ସଂଗଠନର ସମ୍ପାଦକ ଭାବେ ୧୯୪୬ ପର୍ଯ୍ୟନ୍ତ କାର୍ଯ୍ୟ କଲେ । ମହାତ୍ମା ଗାନ୍ଧୀଙ୍କ ଡ଼ାକରାରେ ସତ୍ୟାଗ୍ରହରେ ଯୋଗ ଦେଇ ସେ ପ୍ରଥମେ ୧୯୩୨ରେ ଏବଂ ପରେ ୧୯୪୨ରୁ ୧୯୪୪ ଯାଏଁ ଜେଲ ଯାଇଥିଲେ । ଆଲାହାବାଦ ବିଶ୍ୱବିଦ୍ୟାଳୟର ପୂର୍ବତନ ଛାତ୍ର ସଂସଦ ତାଙ୍କୁ  " "  ସମ୍ମାନରେ ସମ୍ମାନିତ କରିଥିଲେ । ତାଙ୍କ ସ୍ତ୍ରୀଙ୍କ ନାମ ଥିଲା ଲଷ୍ମୀ ଏବଂ ତାଙ୍କର ଦୁଇ ପୁଅ ଓ ଗୋଟିଏ ଝିଅ ଥିଲେ ।
ମାଧପୁର  ହେଉଛି ବାରିପଦା ତ‌ହସିଲ୍ ଅନ୍ତର୍ଗ‌ତ ଏକ ଛୋଟ ଗ୍ରାମ । ଏହା ଓଡ଼ିଶା ରାଜ୍ୟ‌ରେ ଅବସ୍ଥିତ । ମାଧପୁର, ଓଡ଼ିଶାର ମ‌ୟୁରଭଞ୍ଜ ଜିଲ୍ଲା  ବଡ଼ସାହି ବ୍ଲକ ଅନ୍ତର୍ଗତ ଏକ ଗ୍ରାମ   । ଏହି ଗାଆଁଟି ବାରିପଦା   ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଏହି ଗ୍ରାମର ଅନତିଦୂରରେ ପ୍ରସିଦ୍ଧ ବୁଢାବଳଙ୍ଗ ନ‌ଦୀ   ପ୍ରବାହିତ । ଗମନାଗମନ ଏହା ଜିଲ୍ଲାର ସଦର ମହକୁମା ବାରିପଦା ଠାରୁ ୪୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଭାଗବତ ଗୋସାଇଁ ଅଛନ୍ତି । ଏଠାରେ ପ୍ରତିବର୍ଷ   ଅନୁଷ୍ଠିତ ହୋଇଥାଏ । ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି,   ଅନୁଷ୍ଠିତ ହୋଇଥାଏ । ଆଧାର   ଆଧାର ୧। ୨। ୩।
ସୁରୁବାଲି ଜୋର ଭାରତୀୟ ରାଜ୍ୟ ଓଡ଼ିଶାର ସୁବର୍ଣପୁର ଜିଲ୍ଲାର ବିରମହାରାଜପୁର ଉପଖଣ୍ଡର ସୁବଳୟା ଅଞ୍ଚଳରେ ପ୍ରବାହିତ ଏକ କ୍ଷୁଦ୍ର ନଦୀ ବା ଜୋର ।ଏହା ନିକଟସ୍ଥ ପର୍ବତରୁ ବାହାରି ମହାନଦୀ ସହିତ ସୁବଳୟାଠାରେ ସମାର୍ଜିତ ହୁଏ । ତେଭାପଦର, ଆମ୍ବାସରଭତା ଅଞ୍ଚଳ ଦେଇ ପ୍ରବାହିତ ହୋଇ ମହାନଦୀର ମିଳନ ସ୍ଥଳୀରେ ଏହା ଏକ ଡେଲ୍ଟା ଅଞ୍ଚଳ ସୃଷ୍ଟି କରିବା ସହ ଏକ ଜଳାଶୟ କରିଥାଏ । ଏହି ଡେଲ୍ଟା ଅଞ୍ଚଳ ନଦୀର ପଟୁ ମାଟିଦ୍ୱାରା ଖୁବ ଉର୍ବର ଓ ଚାଷ ପାଇଁ ଅନୁକୂଳ । ଏଠାରେ ବହୁ ପରିମାଣରେ ପନିପରିବା ଉତ୍ପାଦନ ହେଇଥାଏ । ସୁବଳୟା ନିକଟରେ ଏକ ସେତୁ ନିର୍ମାଣ ପରେ ଏହି ଅଞ୍ଚଳ ରେଢାଖୋଲ , ସମ୍ବଲପୁର ବିରାମହାରାଜପୁର ସୋନପୁର ଆଦି ଅଞ୍ଚଳ ସହ ସଂଯୁକ୍ତ ହେଇପାରିଛି ।
ଗ୍ରେଗୋରୀ ପାଞ୍ଜି ଅନୁସାରେ ୧୬ ଅପ୍ରେଲ ବର୍ଷର ୧୦୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୦୭ତମ  । ବର୍ଷ ଶେଷ ହେବା ପାଇଁ ଆଉ ୨୫୯ ଦିନ ବାକି ଅଛି ।
ଗୋଲ ମରିଚ (ପାଇପର୍ ନିଗ୍ରମ୍) ଏକ ପିପରାସି ପରିବାରର ପୁଷ୍ପଜାତୀୟ ଫୁଲ ଦ୍ରାକ୍ଷାଲତା  । ଏହା ତାହାର ଫଳ  (ଗୋଲମରିଚ) ପାଇଁ ଚାଷ କରାଯାଏ ଓ ଏହି ଫଳକୁ ଶୁଖାଇ ମସଲା ଭାବେ ଖାଦ୍ୟରେ ବ୍ୟବହାର କରାଯାଏ  ।ଯାହା ଏକ ଗୋଲ ମରିଚ ଗୁଣ୍ଡ ଭାବରେ ଜଣାଶୁଣା ଏହି ଫଳ ହେଉଛି ଏକ ଡ୍ରପ୍  (ପଥର ଫଳ) ଯାହା ପ୍ରାୟ 5 ମିମି  (0.20 ଇନ୍) ବ୍ୟାସ  ସତେଜ ଏବଂ ସମ୍ପୂର୍ଣ୍ଣ ପରିପକ୍ୱ   ପ୍ରକାର ବିଭିନ୍ନ ପ୍ରକାରର ଗୋଲମରିଚ ଦେଖିବାକୁ ମିଳିଥାଏ।
ପଞ୍ଚରତ୍ନ ଗୋବିନ୍ଦ ମନ୍ଦିର ବଙ୍ଗଳାଦେଶରେ ଥିବ ଏକ ହିନ୍ଦୁ ମନ୍ଦିର । ଏହି ମନ୍ଦିରଟି ରାଜସାହି ଜିଲ୍ଲାର ପୁଥିଆଠାରେ ଅବସ୍ଥିତ । ୧୯ଶ ଖ୍ରୀଷ୍ଟାବ୍ଦରେ ନିର୍ମିତ ଏହି ମନ୍ଦିରଟି ସେ ସମୟର ଏକ ଉଲ୍ଲେଖନୀୟ କିର୍ତ୍ତି ଭାବରେ ପରିଗଣିତ ହୋଇଥାଏ । ଏହି ମନ୍ଦିରଟି ପଞ୍ଚ ରତ୍ନ ବା ଧାତୁରେ ନିର୍ମିତ ହୋଇଛି । ଏହି ମନ୍ଦିରଟି ପୁଥିଆ ରଜାବାଟୀ ବା ଉଆସର ଭିତର ପାର୍ଶ୍ୱରେ ଅବସ୍ଥିତ । ଅବସ୍ଥିତି ଏହି ମନ୍ଦିରଟି ବଙ୍ଗଳାଦେଶର ରାଜସାହି ଜିଲ୍ଲାର ପୁଥିଆଠାରେ ରହିଛି । ରାଜସାହି ସଦର ମହକୁମାଠାରୁ ପୁଥିଆ ସ‌ହର ୩୨ କିଲୋମିଟର ଦୂରରେ ଅବସ୍ଥିତ । ଢାକା ରାଜସାହି ଜାତୀୟ ରାଜପଥ ସ‌ହ ଏହି ସ୍ଥାନ‌କୁ ସଂଯୋଗ ରହିଛି । ଇତିହାସ ମନ୍ଦିରଟି ପୁଥିଆ ରାଜ ଉଆସ ମଧ୍ୟରେ ଅବସ୍ଥିତ । ରାଜସାହିର ପୁଥିଆରେ ଥିବା ରାଜବାଟୀଟି ୧୮୨୩ରୁ ୧୮୯୫ ଖ୍ରୀଷ୍ଟାବ୍ଦ ମଧ୍ୟରେ ନିର୍ମିତ ହୋଇଥିଲା । ଏହି ରାଜ ଉଆସଟି ପଞ୍ଚ ଅନି ପ୍ରାସାଦ ନାମରେ ନାମିତ । ଏହି ଉଆସର ବାମ ପାର୍ଶ୍ୱରେ ଥିବା ଗୋବିନ୍ଦ ବାଡ଼ି ବା ମନ୍ଦିରଆଙ୍ଗନର ଏହି ମନ୍ଦିରଟି ରହିଛି । ରାଜ ପ୍ରାସାଦ ପ୍ରାଙ୍ଗଣରେ ଥିବା ଏହି ମନ୍ଦିରଟି ପୁଥିଆର ରାଜ ପରିବାରର ଜଣେ ମହାରାଣୀଙ୍କଦ୍ୱାରା ନିର୍ମାଣ କରାଯାଇଥିଲା । ବିଶେଷତା ଏହି ମନ୍ଦିରଟି ଏକ ବଡ଼ ବର୍ଗାକାର ଭବନ ଆକୃତିର ହୋଇଛି । ଏହା ସ‌ହ ମନ୍ଦିରର ଉପରେ ପାଞ୍ଚୋଟି ଗମ୍ବୁଜ ଆକୃତି ଚୂଡ଼ା ରହିଛି । ଏହି ଗମ୍ବୁଜ ଗୁଡ଼ିକର ତଳ ଭାଗ ଗୋଲାକର ଏବଂ ଚଉଡ଼ା ହୋଇ ରହିଛି । ଗମ୍ବୁଜ ଗୁଡ଼ିକର ଉପର ଭାଗକୁ ଧିରେ ଧିରେ ପତଳା ଏବଂ ଅଣ ଓ‌ସାରିଆ ହୋଇ ରହିଛି । ଏହି ମନ୍ଦିରଟିର ଏକ ଚଟାଣ ଉପରେ ଇଟାରେ ନିର୍ମାଣ ହୋଇଛି । ଏହି ମନ୍ଦିରଟିର ଗର୍ଭ ଗୃହରେ ନିର୍ମାଣ ଶୈଳୀ ଅତ୍ୟନ୍ତ ଆକର୍ଷଣୀୟ ଏବଂ ପବିତ୍ରତାର ପରିପ୍ରକାଶ ହୋଇଥାଏ । ଗର୍ଭ ଗୃହର ଚାରି ପାର୍ଶ୍ୱରେ ଚାରୋଟି ଘର ରହିଛି, ଏହି ଘର ଭିତରକୁ ଗର୍ଭ ଗୃହରୁ ଗୋଟିଏ ଲେଖାଏଁ ସଂକୀର୍ଣ୍ଣ ରାସ୍ତା ରହିଛି । ଗର୍ଭ ଗୃହର ଭିତର ପାର୍ଶ୍ୱର ଛାତ ଗୁଡ଼ିକ ଗୋଲାକାର ଆକୃତିର ହୋଇଛି ଏବଂ ଅନ୍ୟ ଚାରୋଟି ଘରର ଛାତ ଘନାକାର ଗୋଲକ ହୋଇ ରହିଛି । ମନ୍ଦିରର ଉପର ପାର୍ଶ୍ୱରେ ଥିବା ଛୋଟ ଚାରୋଟି ଗମ୍ବୁଜ ଏହି ପାର୍ଶ୍ୱବର୍ତ୍ତୀ ଗୃହର ଉପରେ ରହିଛି ଏବଂ ବଡ଼ ଗମ୍ବୁଜଟି ଗର୍ଭ ଗୃହର ଉପରିଭାଗ ଅଟେ । ଏହି ମନ୍ଦିରର ନିର୍ମାଣ ଶୈଳୀ କାନ୍ତନାଗ ମନ୍ଦିର ବା କାନ୍ତନାଗ ମନ୍ଦିରର ନିର୍ମାଣ ଶୈଳୀ ପରି ହୋଇଛି । କାନ୍ତନାଗ ମନ୍ଦିରଟି ଏହି ମନ୍ଦିରର ପ୍ରତିଷ୍ଠାର ପାଖାପାଖି ୧୦୦ ବର୍ଷ ପୂର୍ବରୁ ନିର୍ମାଣ ହୋଇଥିଲା । ଏହି ମନ୍ଦିରଟିର ଟେରାକୋଟା ବିଭିନ୍ନ ଆକର୍ଷଣୀୟ ଦୃଶ୍ୟରେ ନିର୍ମାଣ ହୋଇଛି । ଏହି ଟେରାକୋଟା ଗୁଡ଼ିକରେ ହିନ୍ଦୁ ପୁରାଣରେ ବର୍ଣ୍ଣିତ ରାମୟାଣ ଏବଂ ମହାଭାରତର ଦୃଶ୍ୟ ଦୃଶ୍ୟାୟନ ହୋଇଛି । ରାମାୟଣରେ ରାମ ସୀତା ଏବଂ ରାବଣ ସ‌ହ ଯୁଦ୍ଧ ଦୃଶ୍ୟାୟନ ହୋଇଥିଲା ବେଳେ ମହାଭାରତରୁ ରାଧା କୃଷ୍ଣଙ୍କର କିଛି ଅନ୍ତରଙ୍ଗ ଦୃଶ୍ୟ ଦୃଶ୍ୟାୟନ ହୋଇଛି । ଏହି ମନ୍ଦିରରେ କୃଷ୍ଣଙ୍କର ମୂର୍ତ୍ତି ରଖାଯାଇଛି । ମନ୍ଦିରରେ ଥିବା ଏହି ମୂର୍ତ୍ତିଟିକୁ ସେଠାକାର ସ୍ଥାନୀୟ ଲୋକମାନେ ପୂଜା କରିଥାନ୍ତି ।
ଇଥାମ୍ବୁଟଲ  ଇଂରାଜୀ ଭାଷାରେ ବା ଇଏମ୍‌ବି/ ବା ଇ/   ଏକ ଔଷଧ ଯାହା ଯକ୍ଷ୍ମା ରୋଗ ଚିକିତ୍ସାରେ ପ୍ରାଥମିକ ଚିକିତ୍ସା ଭାବରେ ବ୍ୟବ‌ହାର ଦିଆଯାଏ । ଏହା ଅନ୍ୟାନ୍ୟ ଯକ୍ଷ୍ମା ଔଷଧ   ଯେପରିକି ଆସୋନିଆଜିଡ  , ରିଫାମ୍ପିସିନ ଓ ପାଇରାଜିନାମାଇଡ   ସ‌ହିତ ଦିଆଯାଏ । ମାଇକୋବାକ୍ଟେରିଅମ ଆଭିଅମ   ଓ ମାଇକୋବାକ୍ଟେରିଅମ କାନସାସି   ଜୀବାଣୁ ନିମନ୍ତେ ଏହି ଔଷଧ ଦିଆଯାଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦୃଷ୍ଟି ସମସ୍ୟା, ଗଣ୍ଠି ଯନ୍ତ୍ରଣା, ଅଇ, ମୁଣ୍ଡବଥା ଓ ଥକ୍କାଣ ଅନୁଭବ ଇତ୍ୟାଦି ଲକ୍ଷଣ ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା   ଓ ଆଲର୍ଜି ପ୍ରତିକ୍ରିୟା   ହୋଇପାରେ । ପାଞ୍ଚ ବର୍ଷ ବୟସରୁ କମ ପିଲାଙ୍କୁ, ଅପଟିକ ନିଉରାଇଟିସ   ବା ବୃକ୍‌କ ସମସ୍ୟା   ଇତ୍ୟାଦି ଅବସ୍ଥାରେ ଏହି ଔଷଧ ଦିଆଯାଏ ନାହିଁ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା କୌଣସି କ୍ଷତି କରୁଥିବା ଜଣାଯାଇନାହିଁ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁର ଆଖି ସମସ୍ୟା ସୃଷ୍ଟି କରୁଥିବା ନେଇ ଚିନ୍ତିତ ଅଛି । ଇଥାମ୍ବୁଟଲଦ୍ୱାରା ଜୀବାଣୁ ଜୀବକୋଷ ମେଟାବୋଲିଜ୍ମର   କାର୍ଯ୍ୟରେ ବାଧା ସୃଷ୍ଟି ହୁଏ । ସନ ୧୯୬୧ରେ ଇଥାମ୍ବୁଟଲ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ   ନାମରେ ଉପଲବ୍‌ଧ ହୁଏ । ଇଥାମ୍ବୁଟଲର ଏକ ମାସର ହୋଲସେଲ ମୂଲ୍ୟ ବିକାଶଶୀଳ ଦେଶମାନଙ୍କରେ   ପ୍ରାୟ ୨.୫୮ରୁ ୪.୭୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ମୂଲ୍ୟ ୧୦୦ରୁ ୨୦୦ ଆମେରିକୀୟ ଡଲାର ।
ପୂଙ୍ଗାନି   :      , ପୂଙ୍ଗାନି ଅମ୍ମାଲ, ପୂଙ୍ଗାନି ଆମ୍ମା ଭାବରେ ମଧ୍ୟ ଜଣା   ୧୯୩୪, ସରବନାନ ତେରି   ୨ ନଭେମ୍ବର ୨୦୧୮, କୋଟ୍ଟାରାନ, ତାମିଲନାଡ଼ୁ  ଜଣେ ଭାରତୀୟ-ତାମିଲ ଲୋକଗୀତ ଗାୟିକା । ସେ ତାମିଲ ନାଡ଼ୁ ଓ କେରଳର ଦକ୍ଷିଣ ଭାଗର ଏକ ଗୀତିନାଟ୍ୟ ଶୈଳୀର ପରିବେଷଣାକାରୀ ଥିଲେ । ମାଡ୍ରାସ ବିଶ୍ୱବିଦ୍ୟାଳୟରଦ୍ୱାରା ତାଙ୍କୁ ଓମ୍ ମୁଥୁ ମାରି ପୁରସ୍କାର ପ୍ରଦାନ କରାଯାଇଥିଲା । ଜୀବନୀ ସେ ୧୯୩୪ ମସିହାରେ ଜନ୍ମଗ୍ରହଣ କରିଥିଲେ । ସେ ଚତୁର୍ଥ ଶ୍ରେଣୀ ଯାଏଁ ପାଠ ପଢ଼ିଥିଲେ । ୧୦ କିମ୍ବା ୧୨ ବର୍ଷ ବୟସରେ ସେ ଏକ ସ୍ଥାନୀୟ ମନ୍ଦିରରେ ଭିଲ୍ଲୁ ପାଟୁ ପରିବେଷଣ କରିବା ଆରମ୍ଭ କରିଥିଲେ । ଏହାପରେ ସେ ଏହି ସଙ୍ଗୀତ ପରମ୍ପରାକୁ ଶିବଖିବା ଆରମ୍ଭ କରିଥିଲେ । ସେ ୧୫ ବର୍ଷ ବୟସରେ ତାଙ୍କ ସଙ୍ଗୀତ ଦଳର ଜଣେ ବାଦ୍ୟକାରଙ୍କୁ ବିବାହ କରିଥିଲେ ଏବଂ ବିବାହ ପରେ ଉଭୟ ସାଙ୍ଗରେ ପରିବେଷଣ କରିଥିଲେ । ୨୦୧୮ ମସିହାର ନଭେମ୍ବର ୨ ତାରିଖରେ ତାଙ୍କର ମୃତ୍ୟୁ ହୋଇଥିଲା ।
ସତ୍ରାଜିତ୍ ହେଉଛନ୍ତି ଶ୍ରୀକୃଷ୍ଣଙ୍କ ଶ୍ୱଶୁର; ଶ୍ରୀକୃଷ୍ଣଙ୍କ ଅଷ୍ଟ ମହିଷୀଙ୍କ ମଧ୍ୟରୁ ଅନ୍ୟତମା ସତ୍ୟଭାମାଙ୍କ ପିତା । ହିନ୍ଦୁ ପୁରାଣରେ ଥିବା ବର୍ଣ୍ଣନା ଅନୁସାରେ ସତ୍ରାଜିତ୍ ଜଣେ ଯାଦବ ରାଜା ଏବଂ ସୂର୍ଯ୍ୟ ଦେବତାଙ୍କ ଜଣେ ମହାନ ଭକ୍ତ । ସ୍ୟମନ୍ତକ ମଣିର କାହାଣୀରେ ତାଙ୍କର ଭୂମିକା ପାଇଁ ସେ ଜଣାଶୁଣା । ସ୍ୟମନ୍ତକ ମଣିଲାଭ ସତ୍ୟାଜିତ୍ ସୂର୍ଯ୍ୟ ଦେବତାଙ୍କର ଜଣେ ମହାନ ଭକ୍ତ ଥିଲେ । ସେ ଭକ୍ତି ସହକାରେ ସୂର୍ଯ୍ୟଙ୍କର ଅନେକ ପୂଜା ଅର୍ଚ୍ଚନା କଲେ । ଦିନେ ସତ୍ୟାଜିତ୍ ସମୁଦ୍ର କୂଳରେ ବୁଲୁଥିବା ବେଲେ ହଠାତ୍ ସୂର୍ଯ୍ୟ ଦେବ ତାଙ୍କ ସମ୍ମୁଖରେ ଉପସ୍ଥିତ ହେଲେ ଏବଂ ତାଙ୍କୁ କହିଥିଲେ ଯେ ସେ ତାଙ୍କ ଭକ୍ତିରେ ସନ୍ତୁଷ୍ଟ ହୋଇ ତାଙ୍କୁ ଏକ ଉପହାର ଦେଉଛନ୍ତି । ଏହି ଉପହାରଟି ସ୍ୟମନ୍ୟକ ନାମକ ଏକ ବହୁମୂଲ୍ୟ ମଣି ଥିଲା । ସେ ତାଙ୍କୁ କହିଥିଲେ ଯେ ମଣି ତାଙ୍କ ରାଜ୍ୟକୁ ଉତ୍ତମ ଭାଗ୍ୟ ଏବଂ ନିରାପତ୍ତା ଆଣିବ ଏବଂ ଏହି ମଣି ତାଙ୍କୁ ଧନବାନ କରାଇବ । ସତ୍ୟାଜିତ୍‌ ଆନନ୍ଦିତ ହୋଇ ବେକରେ ମଣି ଧାରଣ କରି ତାଙ୍କ ରାଜ୍ୟକୁ ଗଲେ । ମଣିଟି ପିନ୍ଧିବା ପରେ ସେ ନିଜେ ସୂର୍ଯ୍ୟ ଦେବତା ପରି ଝଲସି ଉଠୁଥିଲେ । ଏକଦା କୃଷ୍ଣ ଆଗ୍ରହ କଲେ ଯେ ସତ୍ୟାଜିତ୍‌ ସେହି ମଣିଟିକୁ କିଛିଦିନ ପାଇଁ ଉଗ୍ରସେନଙ୍କୁ ଧାରଣ କରିବାକୁ ଦିଅନ୍ତୁ । କାରଣ ସେହି ସମୟରେ ତାଙ୍କ ରାଜ୍ୟ ବିପର୍ଯ୍ୟୟ ଏବଂ ଅଭାବ ଅନାଟନରେ ବୁଡି ରହିଥିଲା । ସତ୍ୟଜିତ୍ କିନ୍ତୁ ମନା କରି ନିଜ ପ୍ରାସାଦକୁ ଫେରିଗଲେ । ଦିନେ ସତ୍ରାଜିତଙ୍କ ଭାଇ ପ୍ରସେନଜିତ ସତ୍ୟାଜିତଙ୍କଠାରୁ ସ୍ୟମନ୍ତକ ମଣିଟିକୁ ମାଗି ନେଇ ପିନ୍ଧି ଶିକାର ପାଇଁ ଜଙ୍ଗଲକୁ ଗଲେ । ତେବେ ଶିକାର ସମୟରେ ବନରେ ଏକ ସିଂହ ତାଙ୍କୁ ହତ୍ୟା କରି ମଣିଟିକୁ ପାଟିରେ ନେଇ ଏକ ଗୁମ୍ଫା ଭିତରକୁ ଗଲା । ଗୁମ୍ଫାଟି ରାମାୟଣରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିବା ଭାଲୁମାନଙ୍କର ଅମର ରାଜା ଜାମ୍ବବାନର ଥିଲା । ଜାମ୍ବବାନ ସିଂହକୁ ହତ୍ୟା କରି ମଣିଟିକୁ ଲାଭ କଲେ । ଅନେକ ଦିନ ବିତିଗଲା, ସତ୍ରାଜିତ୍ ସନ୍ଦେହ କଲେ ଯେ ତାଙ୍କ ଭାଇ ସେହି ସ୍ୟମନ୍ତକ ମଣି ପାଇଁ ହିଁ ନିହତ ହୋଇଥିବେ । କୃଷ୍ଣ ମାଗିବା ସେତ୍ତ୍ୱେ ଏହି ମଣିଟି ତାଙ୍କୁ ଦେଇ ନ ଥିବା ମନେ ପକାଇ ସେ କୃଷ୍ଣଙ୍କୁ ହିଁ ଚୋର ବୋଲି ସନ୍ଦେହ କରିଥିଲେ । ଏହି ଗୁଜବ ବହୁ ଦୂର ପର୍ଯ୍ୟନ୍ତ ବ୍ୟାପିଗଲା । ନିଜର ନିର୍ଦ୍ଦୋଷତା ପ୍ରମାଣ କରିବାକୁ ଚାହୁଁଥିବା କୃଷ୍ଣ ଏହି ମଣିର ବୃତ୍ତାନ୍ତ ଜାଣିବା ପାଇଁ ଅନୁସନ୍ଧାନ ଆରମ୍ଭ କଲେ । ମଣି ଫେରିପାଇବା ଅନୁସନ୍ଧାନ ବେଳେ କୃଷ୍ଣ ସତ୍ରାଜିତଙ୍କ ଭାଇଙ୍କ ମୃତଦେହ ପାଇଥିଲେ । ପରେ ସେ ଜାମ୍ବବାନଙ୍କ ଗୁମ୍ଫାରେ ପହଞ୍ଚିଥିଲେ । କୃଷ୍ଣ ଜାମ୍ବବାନଙ୍କୁ ମଣିଟି ଫେରାଇବାକୁ କହିଥିଲେ କିନ୍ତୁ ଜାମ୍ବାବାନ ମନା କରି ପ୍ରଭୁଙ୍କୁ ଯୁଦ୍ଧ କରିବାକୁ ଆହ୍ୱାନ ଦେଇଥିଲେ । ଦୁହିଁଙ୍କ ମଧ୍ୟରେ ଅନେକ ଦିନ ଧରି ଯୁଦ୍ଧ ଚାଲିଥିଲା, ଜାମ୍ବବାନ୍ ଶେଷରେ ଅନୁଭବ କଲେ ଯେ କୃଷ୍ଣ ହେଉଛନ୍ତି ରାମଙ୍କ ପୁନର୍ଜନ୍ମ । ସେ କୃଷ୍ଣଙ୍କଠାରୁ କ୍ଷମା ମାଗିଥିଲେ ଏବଂ ତାଙ୍କ ସୁନ୍ଦରୀ କନ୍ୟା ଜାମ୍ବବତୀଙ୍କ ସହ ସ୍ୟମନ୍ତକ ମଣି କୃଷ୍ନଙ୍କୁ ଅର୍ପଣ କରିଥିଲେ । କୃଷ୍ଣ ସେସବୁ ଗ୍ରହଣ କରି ସତ୍ରାଜିତଙ୍କ ନିକଟକୁ ଗଲେ । ତାଙ୍କ ଅଭିଯୋଗକୁ ଭୁଲ ପ୍ରମାଣ କରି କୃଷ୍ଣ ରତ୍ନଭଣ୍ଡାରକୁ ମଣିଟି ଫେରାଇ ଦେଇଥିଲେ । କୃଷ୍ଣ ଚାଲିଯିବା ପରେ ସତ୍ରାଜିତ୍ ତାଙ୍କ କାର୍ଯ୍ୟ ପାଇଁ ଲଜ୍ଜିତ ହୋଇ କୃଷ୍ଣଙ୍କଠାରୁ କ୍ଷମା ମାଗିବା ଅବସରରେ ତାଙ୍କର ସୁନ୍ଦରୀ କନ୍ୟା ସତ୍ୟଭାମାଙ୍କ ସହ ସ୍ୟମନ୍ତକ ମଣିକୁ କୃଷ୍ଣଙ୍କୁ ଅର୍ପଣ କଲେ । କୃଷ୍ଣ ଜାଣିଥିଲେ ଯେ ଭବିଷ୍ୟତରେ ସତ୍ୟଭାମା ନାରକାସୁରର ବଦ୍ଧର କାରନ ହେବେ । ତେଣୁ ସେ ସତ୍ୟଭାମାଙ୍କୁ ଗ୍ରହଣ କରିଥିଲେ କିନ୍ତୁ ସେ ସ୍ୟମନ୍ତକ ମଣି ନେବାକୁ ମନା କରି ସତ୍ୟଭାମାଙ୍କ ସହ ଦ୍ୱାରକା ଗମନ କରିଥିଲେ । ମୃତ୍ୟୁ କୃତବର୍ମା, ଅକୃର ଏବଂ ଶତଧନ୍ୱା ତିନି ଯାଦବ ଯୋଦ୍ଧା ଥିଲେ । ସ୍ୟମନ୍ତକ ମଣିର ଅପୂର୍ବ ଜ୍ୟୋତିରେ ଆକର୍ଷିତ ହୋଇ ତିନିହେଁ ଏହା ନିଜ ପାଇଁ ଚାହୁଁଥିଲେ । ଦିନେ ରାତିରେ ସତ୍ରାଜିତ୍ ଶୋଇଥିବା ବେଳେ ସେମାନେ ତାଙ୍କୁ ହତ୍ୟା କରି ମଣିଟି ନେଇଗଲେ । ପରେ କୃଷ୍ଣ ଏବଂ ବଳରାମ ଶତଧନ୍ୱାଙ୍କୁ ହତ୍ୟା କରି ସତ୍ରାଜିତଙ୍କ ମୃତ୍ୟୁର ପ୍ରତିଶୋଧ ନେଇଥିଲେ ।
ରଜନୀଗନ୍ଧା ଏକ ଧଳା ରଙ୍ଗର ବାସଯୁକ୍ତ ଫୁଲ । ଏହା ବର୍ଷର ସବୁ ଋତୁରେ ଫୁଟିଥାଏ । ଏହାର ଗଛ ସରୁ ଓ ଲମ୍ବା ହୋଇଥାଏ ଓ ଅଳ୍ପଦିନ ବଞ୍ଚିଥାଏ । ଏହାକୁ ଏକ ଲାଭକାରୀ ଚାଷରେ ଗଣାଯାଇଥାଏ । ଏହି ଫୁଲ ପୂଜା ଓ ବାହାଘରରେ ସଜାସଜି ପାଇଁ ବ୍ୟବହାର କରଯାଇଥାଏ ।
ମାନସ କୁମାର ଦତ୍ତ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମାନସ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ମଦନ ମୋହନ ଦତ୍ତ ଜଣେ ରାଜନେତା ଥିଲେ, ଯିଏକି ଓଡ଼ିଶା ବିଧାନ ସଭାକୁ ଥରେ ନିର୍ବାଚିତ ହୋଇଥିଲେ ଓ ତାଙ୍କ ମାଆଙ୍କ ନାମ ପ୍ରେମଲତା ଦତ୍ତ । ରାଜନୈତିକ ଜୀବନ ମାନସ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ରାଜନୀତିରେ ସକ୍ରିୟ ହେବାପରେ, ୨୦୨୦ ମସିହାରେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପ୍ରାର୍ଥୀ ସ୍ୱରୂପ କୁମାର ଦାସଙ୍କ ଠାରୁ ପରାଜିତ ହୋଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୯,୩୬୦ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସ୍ୱରୂପ କୁମାର ଦାସଙ୍କୁ ୨୮,୬୨୬ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ନାୱାଡ଼ା ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ନୱଦ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାୱାଡ଼ା ୨୫.୫୪୫୪ ଉତ୍ତର ଅକ୍ଷାଂଶ ଓ ୮୪.୫୫୪୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାୱାଡ଼ା ସହରର ମୋଟ ଜନସଂଖ୍ୟା ୨୫୦୪୫ ଅଟେ । ସେଥି ମଧ୍ୟରୁ ୫୧.୫୧% ଜଣ ପରୁଷ ହୋଇଥିବା ବେଳେ ୪୮.୪୯% ଜଣ ନାରୀ ଅଟନ୍ତି । ନାୱାଡ଼ାର ସାକ୍ଷରତା ହାର ୫୦.୫୫% ଅଟେ । ଏହା ଜାତୀୟ ହାରଠାରୁ ୧୪.୨୯% ପ୍ରତିଶତ ଅଧିକ ଅଟେ । ସେଥିରୁ ୩୦.୪୮% ପ୍ରତିଶତ ପୁରୁଷ ଓ ୨୦.୦୭% ନାରୀ ଅଟନ୍ତି । ୧୭.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାୱାଡ଼ାର ସରକାରୀ ଭାଷା ଅଟେ ।
ଆମ୍ଫୋଟେରିସିନ ବି  (ଇଂରାଜୀ ଭାଷାରେ ) ଏକ କବକରୋଧୀ ଔଷଧ   ଯାହା ସାଂଘାତିକ କବକ ସଂକ୍ରମଣ   ଓ ଲିସମାନିଆସିସ   ରୋଗମାନଙ୍କର ଚିକିତ୍ସା ନିମନ୍ତେ ଦିଆଯାଏ  । ଆସପରଜିଲୋସିସ  , ବ୍ଲାସ୍ଟୋମାଇକୋସିସ  , କାଣ୍ଡିଡା ସଂକ୍ରମଣ  , କ‌କସିଡିଓଇଡୋମାଇକୋସିସ   ଓ କ୍ରିପ୍ଟୋକ‌କୋସିସ   ଇତ୍ୟାଦି କବକ ସଂକ୍ରମଣରେ ଏହି ଔଷଧ ଦିଆଯାଏ । କେତେକ ସଂକ୍ରମଣରେ ଏହା ସ‌ହିତ ଫ୍ଲୁସାଇଟୋସିନ   ଦିଆଯାଏ ।ଏହା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, କମ୍ପ ଓ ମୁଣ୍ଡବଥା ଇତ୍ୟାଦି ଲକ୍ଷଣ ଔଷଧ ଦେବା ସଙ୍ଗେସଙ୍ଗେ ପ୍ରକାଶ ପାଏ ଓ ବୃକ୍‌କ ସମସ୍ୟା ମଧ୍ୟ ଦେଖାଯାଏ । ଆଲର୍ଜି ଓ ଆନାଫାଇଲାକ୍‌ସିସ ମଧ୍ୟ ଦେଖାଯାଇପାରେ । ଅନ୍ୟାନ୍ୟ ସାଂଘାତିକ ପ୍ରତିକ୍ରିୟା ହେଲେ ହାଇପୋକାଲେମିଆ ଓ ମାୟୋକାର୍ଡ଼ାଇଟିସ ଦେଖାଯାଏ । ଗର୍ଭାବସ୍ଥାରେ ଏହା ଅପେକ୍ଷାକୃତ ନିରାପଦ ଜଣାଯାଏ । ଏହି ଔଷଧର ଏକ ଲିପିଡ ଫର୍ମୁଲାରେ ଅଳ୍ପ ପ୍ରତିକ୍ରିୟା ଦେଖାଯାଏ । ଏହା ପଲିଇନ   ଶ୍ରେଣୀର ଔଷଧ ଯାହା କବକର କୋଷ ଆବରଣରେ   ବାଧା ସୃଷ୍ଟିକରେ । ସନ ୧୯୫୫ରେ ପ୍ରଥମେ ସ୍ଟ୍ରେପ୍ଟୋମାଇସେସ ନୋଡୋସସରୁ   ଆମ୍ଫୋଟେରିସିନ ବି ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ଏହାର ଏକ କୋର୍ଷର ମୂଲ୍ୟ ସନ ୨୦୧୦ରେ ୧୬୨ରୁ ୨୨୯ ଆମେରିକୀୟ ଡଲାର ଥିଲା ।
ସିପ୍ରୋଫ୍ଲୋକ୍‌ସାସିନ୍ ଏକ ପ୍ରକାର ଆଣ୍ଟିବାୟୋଟିକ ଯାହା ବ‌ହୁ ସଂଖ୍ୟକ ଜୀବାଣୁ ସଂକ୍ରମଣ ନିମନ୍ତେ ବ୍ୟବ‌ହାର କରାଯାଏ । ଏହି ସଂକ୍ରମଣ ମଧ୍ୟରେ ଅସ୍ଥି ଓ ଗଣ୍ଠି ସଂକ୍ରମଣ, ଇଣ୍ଟ୍ରାଆବ୍‌ଡୋମିନାଲ/ପେଟ ସଂକ୍ରମଣ, କେତେକ ସଂକ୍ରମିତ ତରଳ ଝାଡ଼ା, ଫୁସ୍‌ଫୁସ୍ ନଳୀ ସଂକ୍ରମଣ, ଚର୍ମ ସଂକ୍ରମଣ, ଆନ୍ତ୍ରିକ ଜ୍ୱର (ଟାଇଫଏଡ) ଓ ମୂତ୍ରନଳୀ ସଂକ୍ରମଣ ପ୍ରଧାନ  । କେତେକ ସଂକ୍ରମଣରେ ଅନ୍ୟାନ୍ୟ ଆଣ୍ଟିବାୟୋଟିକ ସ‌ହିତ ଏହି ଆଣ୍ଟିବାୟୋଟିକ ଦିଆଯାଏ । ଏହି ଔଷଧ ପାଟିରେ ଖିଆଯାଏ ବା ଶୀରାରେ ଦିଆଯାଏ । ସିପ୍ରୋଫ୍ଲୋକ୍‌ସାସିନ୍‌ର ସାଧାରଣ ପାର୍ଶ୍ୱ ପ୍ରତିକ୍ରିୟା ଯଥାକ୍ରମେ ଅଇ, ବାନ୍ତି, ତରଳ ଝାଡ଼ା ଓ ରାସ୍ । ମ୍ୟାସ୍ଥେନିଆ ଗ୍ରାଭିସ ରୋଗ ଥିଲେ ସିପ୍ରୋଫ୍ଲୋକ୍‌ସାସିନ୍‌ଦ୍ୱାରା ମାଂସପେଶୀ ଦୂର୍ବଳ ହୋଇ ଟେଣ୍ଡନ/ପେଶୀରଜ୍ଜୁ ଛିଣ୍ଡିଯିବା ଆଶଙ୍କା ଥାଏ । ଏହାର ପାର୍ଶ୍ୱ ପ୍ରତିକ୍ରିୟା ହାର ସେଫାଲୋସ୍ପୋରିନ ଅପେକ୍ଷା ଅଧିକ ଓ କ୍ଲିଣ୍ଡାମାଇସିନ ଅପେକ୍ଷା କମ୍ ଥାଏ । ପଶୁମାନଙ୍କ ଗର୍ଭାବସ୍ଥାରେ ଏହି ଔଷଧ ଦେବାର ଅନୁଶୀଳନରୁ ଜଣାଯାଏ ଗର୍ଭାବସ୍ଥାରେ ଦେବା ଚିନ୍ତା ଜନ‌କ ହୋଇପାରେ । କିନ୍ତୁ ଅଳ୍ପ ସଂଖ୍ୟକ ଔଷଧ ଗ୍ରହଣ କରିଥିବା ମହିଳାଙ୍କର ପିଲାମାନଙ୍କର କୌଣସି ସମସ୍ୟା ହୋଇନାହିଁ । ସ୍ତନ୍ୟପାନ ସମୟରେ ଏହା ବିପଦମୁକ୍ତ ଥିବା ଜଣାଯାଏ । ସିପ୍ରୋଫ୍ଲୋକ୍‌ସାସିନ୍ ଔଷଦ ଫ୍ଲୋରୋକୁଇନୋଲିନ ଦ୍ୱିତୀୟ ପିଢ଼ିର ଏକ ଔଷଧ ଯାହା ଏକ ବ୍ରଡ଼-ସ୍ପେକ୍ଟ୍ରମ ଆଣ୍ଟିବାୟୋଟିକ । ସିପ୍ରୋଫ୍ଲୋକ୍‌ସାସିନ୍ ସନ ୧୯୮୭ରେ ପରିଚିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଏହାର ହୋଲସେଲ ମୂଲ୍ୟ ଡୋଜ ପିଛା ୦.୦୩ରୁ ୦.୧୩ ଆମେରିକୀୟ ଡଲାର । ଆମେରିକାର ଏହା ଡୋଜ ପିଛା ୦.୪୦ ଆମେରିକୀୟ ଡଲାର ।
ଆଡ଼ାମାଣ୍ଟିସରସ   : ; - - - - - ;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ସାତକୋଶିଆ ବାଘ ଅଭୟାରଣ୍ୟ ହେଉଛି ଏକ ବାଘ ସଂରକ୍ଷଣ ସ୍ଥାନ ଯାହାକି ଭାରତର ଓଡ଼ିଶାର ଅନୁଗୋଳ ଏବଂ ନୟାଗଡ଼ ଜିଲ୍ଲା ସୀମାରେ ଅବସ୍ଥିତ ୯୮୮.୩୦ ବର୍ଗ କିଲୋମିଟର ଅଞ୍ଚଳରେ ପର୍ଯ୍ୟାପ୍ତ ।
ଶ୍ରୀନିବାସରାଘବନ ଭେଙ୍କଟରଘବନ    ଜନ୍ମ 21 ଏପ୍ରିଲ 1945 , ଅସମର୍ଥିତ ସୂତ୍ରରୁ ଜଣେ ଭାରତୀୟ କ୍ରିକେଟ ଖେଳାଳି। ସେ ଭାରତ ପାଇଁ ଟେଷ୍ଟ କ୍ରିକେଟ ଖେଳିଥିଲେ ଓ ପରେ ପାନେଲରେ ଅନ୍ତର୍ଜାତିକ ଅମପାୟର ଭାବରେ କାର୍ଯ୍ୟ କରିଥିଲେ , ସେ ଇଂଲଣ୍ଡର ଡର୍ବିସାୟର କ୍ଲବ ପାଇଁ କ୍ରିକେଟ ଖେଳିଥିଲେ ,ସେ ପଦ୍ମଶ୍ରୀ ପୁରସ୍କାର ପାଇଥିଲେ . ଖେଳ ଜୀବନୀ ସ୍ପିନ ବୋଲର ଭାବେ ଭେଙ୍କଟ 1970 ମସିହା ସମୟରେ ଥିବା ପ୍ରସିଦ୍ଧ ଭାରତୀୟ ସ୍ପିନ କୁଆର୍ତେଟ , ଯହିଁରେ ବେଦି , ପ୍ରସନ୍ନା ଓ ଚନ୍ଦ୍ରଶେଖର ମଧ୍ୟଥିଲେ ,ର ସଦସ୍ୟ ଥିଲେ । ସେ ଜଣେ ବଳିଷ୍ଠ କ୍ଷେତ୍ର ରକ୍ଷକ ଥିବା ସହ ଜଣେ ଭଲ ତଳ ଓଡର ବେତସ ମେନ ଥିଲେ । ମାତ୍ର 20 ବର୍ଷ ବଯଶରେ ସେ ଟେଷ୍ଟ ଦଳରେ ସ୍ଥାନ ପାଇ ନିଉଜିଲାଣ୍ଡ ଦଳ ବିପକ୍ଷରେ ଦିଲ୍ଲୀ ଟେଷ୍ଟରେ 12ଟି ୱିକେଟ ନେବା ସହ ନିଜକୁ ଜଣେ ଅନ୍ତର୍ଜାତିକ ସ୍ତରର ସ୍ପିନର ହିସାବରେ ପ୍ରତିପାଦନ କରିଥିଲେ । ସେ 1070-71ର ୱେଷ୍ଟ ଇଣ୍ଡିଜ ଓ ଇଂଲଣ୍ଡ ଗସ୍ତ ପାଇଁ ଯାଇଥିବା ଭାରତୀୟ ଦଳର ଉପଧିନାୟକ ଥିଲେ ଓ ଭାରତ ଉଭୟ ସିରିଜ ଜିତି ଥିଲା । ଭେଙ୍କଟ ତ୍ରିନିଦାଦ ଟେଷ୍ଟରେ 5 ୱିକେଟ ନେବା ସହ ଇଂଲଣ୍ଡରେ 3ଟି ଟେଷ୍ଟରେ 13ଟି ୱିକେଟ ନେଇ ଭାରତୀୟ ବିଜଯରେ ମହତ୍ୱପୂର୍ଣ ଯୋଗଦାନ ଦେଇଥିଲେ । ସେ 1975 ଓ 1979 ବିଶ୍ୱ କପରେ ଭ୍ୟାରତୀୟ ଦଳର ଅଧିନାଯକ ଥିଲେ । ଘରେଇ କ୍ରିକେଟରେ ସେ ତାମିଲନାଡୁ ଓ ଦକ୍ଷିଣ ଜୋନ ପାଇଁ ଖେଳୁଥିଲେ । 1985 ମସିହାରେ ପ୍ରଥମ ଶ୍ରେଣୀ କ୍ରିକେଟରୁ ଅବସର ପରେ ସେ ଜଣେ କ୍ରିକେଟ ପ୍ରଶାସକ ତଥା ଭାରତୀୟ ଦଳର ମେନେଜର ଭାବରେ କାର୍ଯ୍ୟ କରିଥିଲେ ତାଙ୍କୁ 2003 ମସିହାରେ ପଦ୍ମଶ୍ରୀ ପ୍ରଦାନ କରାଯାଇଥିଲା । . ଅମପାୟର ଜୀବନୀ ଅନ୍ତର୍ଜାତିକ ଅମପାୟର ଭାବରେ ଭେଙ୍କଟ ଜଯପୁରରେ 1993ମସିହାରେ ଭାରତ ବନାମ ଇଂଲଣ୍ଡ ମେଚରେ ପ୍ରଥମ ପଦାର୍ପଣ କଲେ ।ସେହି ମାସରେ ସେ ଟେଷ୍ଟ ଅମପାୟରେ ଭାବରେ କଲିକତାରେ ଭରତ ବନାମ ଇଂଲଣ୍ଡ ମେଚ ପରିଚାଳନା କରିଥିଲେ । 1994ରେ ଦ୍ୱାରା ଗଠନ କରାଯାଇଥିବା ଅମପାୟର ପ୍ଯାନେଲରେ ସେ ରହିଥିଲେ । 2002 ମସିହାରେ ନୂତନ ଭାବେ ଶ୍ରେଷ୍ଠ 8 ଜଣ ଅମପାୟରଙ୍କୁ ନେଇ ଏଲାଇଟ ପ୍ଯାନେଲ ସୃଷ୍ଟି କରିଥିଲା ଓ ଭେଙ୍କଟ ସେଥିରେ ପୁରଣକାଳୀନ ଭିତ୍ତିରେ ସ୍ଥାନ ପାଇଥିଲେ । ସେ 2004 ମସିହାରେ ନିଜେ ସେଥିରୁ ଅବ୍ୟାହତି ନେଇ ଥିଲେ । ତାଙ୍କୁ ଜଣେ ଶ୍ରେଷ୍ଠ ଅମପାୟର ଭାବରେ ଗଣାଯାଏ । ଅମପାୟର ଭାବରେ ସେ 6ଟି ଏଶେସ ଟେଷ୍ଟ ଓ 1996,1999 ଓ 2003 ବିଶ୍ୱ କପ ମେଚ ପରିଚାଳନା କରିଥିଲେ । ସେ 1996 ଓ 1999ରେ ସେମିଫାଇନାଲ ତଥା 1999ରେ ଫାଇନାଲ ମେଚରେ ସେ ରହିଥିଲେ । ସେ ସମୁଦାଯ 73ଟି ଟେଷ୍ଟ ଓ 52ଟି ଏକ ଦିବାସୀୟରେ ଅମପାୟର ରହିଥିଲେ ।
ଜୟପୁର -କିଶାନଗଡ ଏକ୍ସପ୍ରେସୱେ ଏକ 90 କିଲୋମିଟର ଦୀର୍ଘ ଏକ୍ସପ୍ରେସବେ । ଏହା ଭାରତୀୟ ରାଜ୍ୟ ରାଜସ୍ଥାନର ରାଜଧାନୀ ଜଯପୁରକୁ କିଷାନଗଞ୍ଜ ସହ ନିୟନ୍ତ୍ରିତ ପ୍ରବେଶ ଯୁକ୍ତ ରାସ୍ତାରେ ସଂଯୁକ୍ତ କରିଥାଏ । ଏହା ଜାତୀୟ ରାଜପଥ ସମୂହର ସୁନାର୍ଣ ଚତୁର୍ଭୁଜ କୁହା ଯାଉ ଥିବା ରାଜପଥ ସମୂହର ଜାତୀୟ ରାଜପଥ 6ର ଏକ ଅଂଶ ଭାବରେ ନିର୍ମିତ ହୋଇଛି । ଏହା ଜାତୀୟ ରାଜପଥ ଉନ୍ନୟନ ପ୍ରକଳ୍ପର ଅଂଶ ବିଶେଷ । 6 ଲେନ ବିଶିଷ୍ଟ ଏହି ଏକ୍ସପ୍ରେସବେ 2005 ମସିହା ଏପ୍ରିଲ ମାସରେ ଉଦ୍ଘାଟିତ ହେଇଥିଲା । ଏଥିରେ 7.20 ବିଲିଅନ ଟଙ୍କା ଖରଚ ହେଇଥିଲା । ଏହାକୁ ପଦ୍ଧହତି ଅନୁସାରେ କମ୍ପାନୀଦ୍ୱାରା ବେସରକାରୀ ଓ ସରକାରୀ ମିଳିତ ପ୍ରକଳ୍ପ ଭାବେ ନିର୍ମାଣ କରାଯାଇଥିଲା ।
ସୁରେନ୍ଦ୍ରନାଥ ପଟ୍ଟନାୟକ  (୧୧ ଅକ୍ଟୋବର ୧୯୧୪ - ୩୦ ଡିସେମ୍ବର ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ସୁରେନ୍ଦ୍ରନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୫୨ ଓ ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ସାଲେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ସେ ୧ମ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୬୧ ଓ ୧୯୮୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ମାହାଙ୍ଗା ଏବଂ କିଶାନ ନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୮ମ ଓଡ଼ିଶା ବିଧାନ ସଭା ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁରେନ୍ଦ୍ରନାଥ ପଟ୍ଟନାୟକ ୧୯୧୪ ମସିହାର ଅକ୍ଟୋବର ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃଷ୍ଣ ଚନ୍ଦ୍ର ପଟ୍ଟନାୟକ ଏବଂ ପତ୍ନୀଙ୍କ ନାମ ଶକୁନ୍ତଳା ପଟ୍ଟନାୟକ । ସୁରେନ୍ଦ୍ରନାଥଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ ଥିଲା । ରାଜନୈତିକ ଜୀବନ ସୁରେନ୍ଦ୍ରନାଥ ପଟ୍ଟନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଚାରିଥର ବିଧାୟକ ଭାବରେ ଏବଂ ୧୯୬୭ ମସିହାରୁ ୧୯୭୧ ମସିହାଯାଏଁ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ସୁରେନ୍ଦ୍ରନାଥ ପଟ୍ଟନାୟକ ୧୯୯୦ ମସିହାର ଡିସେମ୍ବର ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୬ ବର୍ଷ ବୟସ ହୋଇଥିଲା ।
ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ପୂଜା ୧୯୮୧ ମସିହାରେ ମୁକ୍ତିଲାଭ କରିଥିଲା ।
ଆୟୋଟ୍ରକ୍ସିକ ଏସିଡ  ଇଂରାଜୀ ଭାଷାରେ , ଅନ୍ୟ ନାମ ମ୍ୟାଗନେସିଅମ ଆୟୋଟ୍ରକ୍ସେଟ/ , ଏକ ପଦାର୍ଥ ଯାହା ରଞ୍ଜନରଶ୍ମି କଲାବେଳେ କଣ୍ଟ୍ରାସ୍ଟ ମିଡିଅମ   ଭାବରେ ବ୍ୟବ‌ହାର କରାଯାଏ । ପିତ୍ତକୋଷ   ଓ ବିଲିଆରି ଟ୍ରାକ୍ଟ   ପରୀକ୍ଷା କଲାବେଳେ ଏହା ବିଶେଷ ଭାବରେ ବ୍ୟବ‌ହାର କରାଯାଏ । ଏହା ଶିରା ଇନଫ୍ୟୁଜନ   ଆକାରରେ ଦିଆଯାଏ । ସାଧାରଣତା କୌଣସି ପ୍ରତିକ୍ରିୟା ହୁଏନାହିଁ । ଯଦି କ୍ୱଚିତ ହୁଏ ତେବେ ବାନ୍ତି, ଚମ ଲାଲ ଦେଖାଯାଏ  , ମୁଣ୍ଡବଥା, ଗଲୁ ଓ ନିମ୍ନ ରକ୍ତଚାପ   ହୋଇପାରେ । କ୍ୱଚିତ୍ ବାତ ମାରେ ଆଲର୍ଜି ପ୍ରତିକ୍ରିୟା ହୋଇପାରେ । ଆୟୋଡିନ ଆଲର୍ଜି   ଥିବା ଲୋକ ଏହା ବ୍ୟବ‌ହାର କରିବା ମନା । ଏହା ଡାଇଓନିକ ଡାଇମର   ଶ୍ରେଣୀର ଏକ ଆୟୋଡିନ ଥିବା କଣ୍ଟ୍ରାସ୍ଟ ମିଡିଆ   ଥିବା ପଦାର୍ଥ । ଆୟୋଟ୍ରକ୍ସିକ ଏସିଡ ପ୍ରଥମେ ସନ ୧୯୭୬ରେ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକଶିତ ଦେଶମାନଙ୍କରେ   ଏମଆରସିପି  ( ବା ) ମିଳୁଥିବାରୁ ଏହା କ୍ୱଚିତ ବ୍ୟବ‌ହାର ହୁଏ  ।
କେନ୍ଦ୍ରୀୟ ଧାନ ଗବେଷଣା କେନ୍ଦ୍ର ଏହା ୨୨ ଅପ୍ରେଲ ୧୯୪୬ ମସିହାରେ କଟକ ଜିଲ୍ଲାର ବିଦ୍ୟାଧରପୁରଠାରେ ସ୍ଥାପନ କରାଯାଇଥିଲା। ଏହି କେନ୍ଦ୍ରଟି ଭୁବନେଶ୍ୱରଠାରୁ ପ୍ରାୟ ୩୫ କିଲୋମିଟର ଓ କଟକ ରେଳ ଷ୍ଚେସନଠାରୁ ପ୍ରାୟ ୭ କିଲୋମିଟର ଦୁରତାରେ ଅବସ୍ଥିତ । ଏହି ଗବେଷଣା ମୂଳକ ଖେତଟିର ଆକାର ୧୧୭ ହେକ୍ଟର । ଏହାର ଜମିକୁ ୧୫ ଭାଗରେ ବିଭକ୍ତ କରାଯାଇ ବିଭିନ୍ନ ପ୍ରକାରର ଧାନ ଉପରେ ଗବେଷଣା କରାଯାଇଥାଏ । ସେହି ୧୫ଟି ଭାଗରୁ ଗୋଟିଏ ଭାଗରେ ବର୍ଷା ଜଳକୁ ସଞ୍ଚୟ କରି ମାଛ ଚାଷ ମଧ୍ୟ କରାଯାଇଥାଏ ।
ବିଶ୍ୱପତି ସରକାର ଜଣେ ଭାରତୀୟ ସ୍କ୍ରିପ୍ଟ ଲେଖକ, ଯିଏ ପୂର୍ବରୁ ଦି ଭାଇରଲ ଫିଭର  (ଟିଭିଏଫ)ରେ କାର୍ଯ୍ୟନିର୍ବାହୀ ସୃଜନଶୀଳ ନିର୍ଦ୍ଦେଶକ ଏବଂ ଲେଖକ ଭାବରେ କାର୍ଯ୍ୟ କରିଥିଲେ ଏବଂ ବର୍ତ୍ତମାନ ସମୀର ସାକ୍ସେନା, ଅମିତ ଗୋଲାନି ଏବଂ ସୌରଭ ଖାନ୍ନାଙ୍କ ସହ ଆରମ୍ଭ କରିଥିବା ଏକ ନୂତନ ଷ୍ଟୁଡିଓ ପୋସମ ପା ପିକ୍ଚର୍ସରେ କାର୍ଯ୍ୟ କରୁଛନ୍ତି  । ସେ ଅର୍ନବ ଗୋସ୍ବାମୀଙ୍କ ଅନଲାଇନ୍ ଟକ୍-ସୋ ଧାରାବାହିକରେ ଅର୍ଣ୍ଣବଙ୍କ ସହ କଥାବାର୍ତ୍ତା କରୁଥିବା ହେତୁ ସେ  'ଅର୍ଣ୍ଣବ'  ଭାବରେ ମଧ୍ୟ ଜଣାଶୁଣା  ତାଙ୍କ ଧାରାବାହିକରେ ଶାହାରୁଖ ଖାନ, ରଣଭୀର ସିଂ, ପାରିନୀତି ଚୋପ୍ରା, ଅଲି ଜାଫର, ସନ୍ନି ଲିଓନ, ଅରବିନ୍ଦ କେଜ୍ରିୱାଲ, ନୱାଜୁଦ୍ଦିନ ସିଦ୍ଦିକି, ଅନିଲ କପୁର ଏବଂ ଚେତନ ଭାଗବତ ଭଳି ବିଭିନ୍ନ ସେଲିବ୍ରିଟି  (ରାଜନେତାଙ୍କ ସମେତ) ସ୍ଥାନ ପାଇଛନ୍ତି । ସେ ଟିଭି ଧାରାବାହିକର ଲେଖକ ଯେପରିକି ଟିଭିଏଫ୍ ପିଚର୍ସ ଏବଂ ପରମାନେଣ୍ଟ ରୁମମେଟ୍ସ  ଜୀବନୀ ବିଶ୍ୱପତି ସରକାର ଓଡ଼ିଶାର ଇସ୍ପାତ ସହର ରାଉରକେଲାରେ ଏକ ବଙ୍ଗୀୟ ପରିବାରରେ ଜନ୍ମଗ୍ରହଣ କରିଥିଲେ। ସେ ଜଣେ ଆଇଆଇଟି ଖଡ଼ଗପୁର, ପରିସଂଖ୍ୟାନ ଏମଏସସି  (୫ ବର୍ଷ) ସ୍ନାତକ । ସେ ସ୍କ୍ରିପ୍ଟ ଲେଖା ସହିତ ନିଜର ପେଶା ଆରମ୍ଭ କରିଥିଲେ ଏବଂ ପରେ ଟିଭିଏଫ୍ ଏକ ଅବିଚ୍ଛେଦ୍ୟ ଅଙ୍ଗ ହୋଇଗଲେ ଯାହା ତାଙ୍କ କଲେଜ ସିନିୟର ଅରୁଣାଭ କୁମାରଙ୍କଦ୍ୱାରା ପ୍ରତିଷ୍ଠିତ ହୋଇଥିଲା  ସେ ହିଁ ଜିତେନ୍ଦ୍ର କୁମାରଙ୍କୁ ୨୦୧୨ରେ ଟିଭିଏଫରେ ଯୋଗଦେବାକୁ ନିମନ୍ତ୍ରଣ କରିଥିଲେ। ଲେଖକ ଭାବରେ ରେ ତାଙ୍କର ପ୍ରଥମ ଭିଡିଓ ଥିଲା  " - - " । ସରକାର ପୂର୍ବରୁ ର କାର୍ଯ୍ୟନିର୍ବାହୀ କ୍ରିଏଟିଭ୍ ଡାଇରେକ୍ଟର ଥିଲେ ଏବଂ ଅଧିକାଂଶ ଭିଡିଓରେ ଜଡିତ ଥିଲେ
ବ୍ରହ୍ମପୁରର ରେଶମ ଶାଢ଼ୀ ଏକ ଉତ୍କୃଷ୍ଟ ମାନର ଉତ୍ପାଦ ଭାବେ ଶତାବ୍ଦୀ ଶତାବ୍ଦୀ ଧରି ଦେଶ ବିଦେଶରେ ପରିଚିତ ହେବା ସହ ସହରର ଗୌରବ ବଢ଼ାଉଛି । ଏଥିପାଇଁ ବ୍ରହ୍ମପୁରକୁ ରେଶମ ନଗରୀ ଆଖ୍ୟା ଦିଆଯାଏ । ବ୍ରହ୍ମପୁରୀ ରେଶମ ପାଟଶାଢ଼ୀ ଭାରତ ସରକାରଙ୍କଠାରେ ଭାରତୀୟ ଭୌଗଳିକ ସଙ୍କେତ ଭାବେ ପଞ୍ଜୀକୃତ ହୋଇଛି । ପଞ୍ଜୀକୃତ ହୋଇଥିବା ଫୋଡ଼ା କୁମ୍ଭ ଚିତ୍ରିତ ବ୍ରହ୍ମପୁରୀ ରେଶମ ଶାଢ଼ୀ ମହିଳାଙ୍କ ପରିଧାନ ଏବଂ ଯୋଡ଼ା ପୁରୁଷଙ୍କ ପରିଧାନ ଅଟେ । ବ୍ରହ୍ମପୁରୀ ଶାଢ଼ୀ ତାର ସ୍ୱତନ୍ତ୍ର କାରିଗରୀଦ୍ୱାରା ପରିଚିତ ଯହିଁରେ କୁମ୍ଭ ଫୋଡ଼ା ଓଡ଼ିଶୀ ଶୈଳୀରେ ବୁଣାଯାଇଥାଏ । ଏଠାର ଜରି କାମ ଭିନ୍ନ ଏକ ଛାପ ରଖେ । ଏଠାର ମାନକ ବୁଣାଶୈଳୀ ପାଖାପାଖି ୨୦୦ ବର୍ଷରୁ ଅଧିକ ହେବ ବୋଲି ଅନୁମାନ କରାଯାଏ । ସୁକ୍ଷ୍ମ ତନ୍ତବୁଣା ଶାଢ଼ୀ ଦକ୍ଷିଣ ଏସିଆ ଦେଶ ସମୂହକୁ ଗୋପାଳପୁର ବନ୍ଦର ଦେଇ ରପ୍ତାନୀ କରାଯାଏ । ଏହି ବସ୍ତ୍ର ପୁରୀରେ ଥିବା ଜଗନ୍ନାଥ ମନ୍ଦିରରେ ଜଗନ୍ନାଥ, ବଳଭଦ୍ର, ଓ ସୁଭଦ୍ରାଙ୍କ ବେଶ ଆଦିରେ ବ୍ୟବହୃତ ହୁଏ । ବିପଣନ ଅଧିକାଂଶ ଉତ୍ପାଦ ସମବାୟ ସମିତି ଏବଂ ବୟନିକା ଜରିଆରେ ବିକ୍ରୀବଟା ହୋଇଥାଏ । ବ୍ରହ୍ମପୁର ସହରରେ ଏବେ ମାତ୍ର ତିନୋଟି ବୁଣାକାର ସଙ୍ଘ ଅଛି । ବାର୍ଷିକ ଆପେକ୍ଷିକ ୧.୫୦ କୋଟି - ୨ କୋଟି ପର୍ଯ୍ୟନ୍ତ ବ୍ୟବସାୟ କରିଥାନ୍ତି । ତାଙ୍କର ଏକ ବେବସାଇଟ ଅଛି ଯେଉଁଥିରେ ସେମାନେ ଅନଲାଇନରେ ସେମାନଙ୍କ ଗ୍ରାହକମାନଙ୍କ ସହ ଆଧୁନିକ ଯୁଗ ସହ ତାଳ ମେଳାଇ ବ୍ୟବସାୟ କରିପାରୁଛନ୍ତି । ଜଣାଶୁଣା ଶପିଂ ବେବସାଇଟଗୁଡ଼ିକ ମଧ୍ୟ ସେମାନଙ୍କ ବ୍ୟବସାୟର ମଧ୍ୟମ ହେଉଛନ୍ତି ।